**ПОЈЕДНОСТАВЉЕЊЕ ПОСТУПКА ОСНИВАЊА ВЕТЕРИНАРСКЕ СЛУЖБЕ КОЈЕ ОСНИВАЈУ ПРАВНА ЛИЦА ЗА ПОТРЕБЕ СОПСТВЕНЕ СТОЧАРСКЕ ПРОИЗВОДЊЕ**

|  |  |
| --- | --- |
| **Назив административног поступка** | Оснивање ветеринарске службе које оснивају правна лица за потребе сопствене сточарске производње |
| **Шифра поступка** | 16.01.0082 |
| **Регулаторно тело**  **(надлежно за спровођење препоруке)** | Министарство пољопривреде, шумарства и водопривреде  Управа за ветерину |
| **Правни оквир којим је уређен административни поступак** | 1. Закон о ветеринарству („Службени гласник РС”, бр. 91/05, 30/10, 93/12, 17/19 - др. закон) 2. Правилник о условима у погледу објеката, опреме и средстава за рад као и у погледу стручног кадра које мора да испуњава правно лице за обављање ветеринарске делатности („Службени гласник РС“, број 23/18) 3. Правилник о садржини и начину вођења Регистра правних лица за обављање ветеринарске делатности и Регистра предузетника који обављају послове ветеринарске делатности („Службени гласник РС“, бр. 11/08, 44/18 - др. закон) |
| **Прописи које треба променити /донети/укинути да би се спровеле препоруке** | 1. Доношење новог закона о ветеринарству 2. Доношење правилника о условима у погледу објеката, опреме и средстава за рад као и у погледу стручног кадра које мора да испуњава правно лице за обављање ветеринарске делатности 3. Правилник о садржини и начину вођења Регистра правних лица за обављање ветеринарске делатности и Регистра предузетника који обављају послове ветеринарске делатности („Службени гласник РС“, бр. 11/08, 44/18 - др. закон) |
| **Рок за спровођење препорука** | Четврти квартал 2020. |
| 1. **КРАТАК ОПИС ПРОБЛЕМА** | |
| Захтев се подноси у слободној форми, што може довести до подношења непотпуних захтева.  У поступку се неоправдано наплаћује више такси за идентичну услугу.  Поступак ствара непотребно административно оптерећење, непоштовањем обавезе надлежног органа у прибављању података које издају други јавни органи, по службеној дужности. Сходно томе, нарушено је једно од начела управног поступка - начело делотворности и економичности, по коме се поступак води уз што мање трошкова по странку.  Неоправдано се захтева достављање одређених докумената у оригиналу или овереној копији.  Захтев се тренутно подноси лично или поштом, није омогућено подношење захтева и издавање акта електронским путем, па постоји простор за његову оптимизацију.  Успостављене евиденције нису јавно доступне. | |
| 1. **САЖЕТАК ПРЕПОРУКА** | |
|  | |
| |  |  |  |  | | --- | --- | --- | --- | | **ПРЕПОРУКА** | **ПОТРЕБНА ИЗМЕНА/УКИДАЊЕ/ДОНОШЕЊЕ ПРОПИСА** | | **УКОЛИКО ЈЕ ОДГОВОР ДА, КОЈИХ** | | **Да** | **Не** | | **Усклађивање спровођења поступка у складу са важећим прописима** |  | X |  | | **Утврђивање правног основа и потребне документације** |  | | | | *Прописавање корака у поступку, начина провере испуњености услова и документације, која се доставља* | X |  | 1, 2 и 3 | | **Образац административног захтева** |  | | | | *Увођење обрасца захтева* |  | X |  | | **Прибављање података по службеној дужности и документација која се прибавља од странке** |  | X |  | | **Документација** |  | | | | *Прихватање доказа о електронској уплати таксе, без печата банке* |  | X |  | | **Увођење е-Управе** |  | X |  | | **Електронско подношење захтева** |  | X |  | | **Евиденције** |  | | | | *Успостављање јавне доступности постојеће евиденције* |  | X |  | | |
| 1. **ОБРАЗЛОЖЕЊЕ** | |
| * 1. **Усклађивање спровођења поступка у складу са важећим прописима**   ***Испуњеност прописаних услова***  Регистрација привредног субјекта који обавља ветеринарску делатност у Агенцији за привредне регистре није условљена испуњавањем претходних услова који су утврђени Законом о ветеринарству. Чињеница је да је упис у Регистар правних лица и предузетника за обављање ветеринарске делатности  при Управи за ветерину условљен претходним утврђивањем услова у погледу стручног кадра, просторија (објекат), техничких услова и одговарајуће опреме, **али упис у Регистар АПР-а** **није условљен претходним утврђивањем услова**.  У ставу 3. члана 8. Закона о ветеринарству, прописано је да се **правно лице и предузетник** из става 1. овог члана уписује у **Регистар правних лица и предузетника за обављање ветеринарске делатности**, који води Управа за ветерину, ако испуњава услове у погледу стручног кадра, просторија (објекат), техничких услова и одговарајуће опреме. Дакле, правно лице и предузетник (претходно регистрован у АПР-у) треба да испуни прописане услове, који су му даље неопходни за упис у Регистар Управе за ветерину.  Такође, Закон нигде не наводи експлицитно да се утврђивање испуњености услова обавља пре уписа у Регистар АПР-а.  ***Упис у регистар правних лица и предузетника за обављање ветеринарске делатности***  Привредни субјекат не може да обавља делатност пре него што буде уписан у Регистар правних лица и предузетника за обављање ветеринарске делатности, који води Управа за ветерину. Такође, не може да се упише у Регистар, који води Управа за ветерину, пре уписа у Регистар привредних субјеката Агенције за привредне регистре.  Ово јасно произилази из: одредбе члана 8, став 3 у коме се каже да се **правно лице и предузетник** уписује у Регистар Управе за ветерину ако испуњава услове у погледу стручног кадра, просторија (објекат), техничких услова и одговарајуће опреме и члана 22. где се јасно каже да се у Регистар Управе за ветерину може уписати "**правно лице или предузетник**". Дакле, за упис у Регистар Управе за ветерину, привредни субјект већ мора бити регистрован у форми правног лица или предузетника у Агенцији за привредне регистре.  У складу са претходно наведеним, нема препреке да се, ни у складу са постојећим Законом о ветеринарству, утврђивање услова неопходних за обављање делатности обавља након уписа у регистар привредних субјеката АПР-а и пре уписа у регистар правних лица за обављање ветеринарске делатности, који води Управа за ветерину, односно да утврђивање услова и упис у регистар Управе за ветерину обавља.  Предлаже се поједностављење спровођења поступка у раду надлежне организационе јединице Управе, тако што ће се поступак утврђивања услова и уписа у регистар правних лица за обављање ветеринарске делатности обављати након што се правно лице региструје у Агенцији за привредне регистре.  **За примену ове препоруке, није потребна измена прописа.**   * 1. **Утврђивање правног основа и потребне документације**   ***Прописивање корака у поступку, начина провере испуњености услова и документације, која се доставља***  Како би се обезбедила потпуна правна сигурност привредних субјеката, прецизнијег и јаснијег поступка, као и лакшег и транспарентнијег поступања Управе предлаже се прописивање корака у поступку, начина провере испуњености услова и документације, која се доставља приликом подношења захтева.  Потребно је законом прецизирати кораке у поступку, на следећи начин:   * Правно лице које је регистровано у Регистру привредних субјеката, подноси захтев за утврђивање испуњености прописаних услова за обављање ветеринарске делатности у погледу објеката, опреме, средстава за рад и стручног кадра, код Министарства односно Управе за ветерину. * Министарство односно Управа за ветерину прибавља податке у погледу власништва укњиженог простора и стручног кадра, по службеној дужности. * Надлежна ветеринарска инспекција, према месту налажења објекта, утврђује испуњеност прописаних услова, по службеној дужности, посетом привредном субјекту. * Уколико надлежна ветеринарска инспекција утврди испуњеност прописаних услова, Министарство односно Управа за ветерину доноси Решење о испуњености услова за обављање ветеринарске делатности и упису у Регистар правних лица и предузетника за обављање ветеринарске делатности чиме се стичу услови за обављање ветеринарске делатности. * Министарство односно Управа за ветерину врши упис ветеринарске организације у Регистар правних лица и предузетника за обављање ветеринарске делатности, по службеној дужности, на основу донетог Решења.   Такође, подзаконским актом потребно је прецизирати да се уз захтев подноси искључиво следећа документација:   * Доказ о коришћењу простора, када није у питању књижно власништво подносиоца – копија * Доказ о уплати таксе.   **За примену ове препоруке, потребно је одредбе уградити у нови закон о ветеринарству, нови правилник о условима у погледу објеката, опреме и средстава за рад, као и у погледу стручног кадра које мора да испуњава правно лице за обављање ветеринарске делатности и изменити Правилник о садржини и начину вођења Регистра правних лица за обављање ветеринарске делатности и Регистра предузетника који обављају послове ветеринарске делатности („Сл. гласник РС“ број 11/2008-17).**   * 1. **Образац административног захтева**   ***Увођење обрасца захтева***  Захтев у овом поступку се подноси у слободној форми, што може довести до подношења непотпуних захтева.  Предлаже се увођење стандардизованог обрасца за подношење захтева који ће олакшати учешће странкама у поступку, а који ће садржати потребне информације о документацији потребној у поступку, форми докумената, издаваоцима и специфичностима у вези докумената, као и информације потребне за прибављање података по службеној дужности:   * адреса непокретности, број парцеле и катастарска општина, ради провере правног основа коришћења непокретности, када је реч о укњиженим непокретностима * број издате лиценце и име и презиме ветеринара. * име и презиме, ЈМБГ број запосленог лица   У обрасцу захтева треба да стоји и писана информација о прописаном року за решавање предмета, као и финансијским издацима (назив издатка, износ, сврха уплате, назив и адреса примаоца, број рачуна, модел и позив на број).  Предлаже се омогућавање електронског попуњавања обрасца захтева, као и његово постављање на званичну веб презентацију надлежног органа.  **За примену ове препоруке, није потребна измена прописа**   * 1. **Прибављање података по службеној дужности и документација која се прибавља од странке**   Предлаже се елиминација подношења следећих докумената од стране подносиоца захтева, јер je надлежни орган дужан да, у складу са чл. 9. и 103. ЗОУП-а („Службени гласник РС”, бр. 18/16 и 95/2018), Законом о електронском документу, електронској идентификацији и услугама од поверења у електронском пословању („Службени гласник РС”, број 94/17), Законом о електронској управи („Службени гласник РС”, број 27/18) и Правилником о начину на који органи врше увид, прибављају, обрађују и уступају, односно достављају податке о чињеницама о којима се води службена евиденција из регистара у електронском облику, а који су неопходни за одлучивање у управном поступку ("Службени гласник РС", број 57/19), по службеној дужности прибави потребне податке од надлежног органа – „власника“ потребних података:   * **Документ број 3: Доказ о коришћењу простора (Власнички**   **лист)**  **Орган од кога је потребно прибавити податке: Републички геодетски завод – Служба за катастар непокретности**  Наведени документ прибавља се као доказ о коришћењу простора за случај књижног власништва. Неопходни подаци за спровођење поступка су подаци о адреси и власништву на непокретности. Ови подаци се могу прибавити по службеној дужности из евиденција Републичког геодетског завода – Службе за катастар непокретности.  Предлаже се прибављање података по службеној дужности које је могуће спровести на један од следећих начина, зависно од тренутне доступности потребних података:     * + - 1. Путем Информационог система за размену података из регистара преко Сервисне магистрале органа;       2. Прибављањем података упитом ка регистру и уписивањем у софтверско решење органа који води поступак преко Сервисне магистрале органа.   Изузетно, орган може на захтев прибавити скуп података из регистра и уписати их у сопствено софтверско решење.  Уколико не постоје технички предуслови за размену података на начин описан у тачкама 1) и 2), орган, који спроводи поступак, у обавези је да примењује ЗОУП и податке потребне за одлучивање прибави директно од органа, надлежног за вођење службене евиденције, било конвенционалном директном комуникацијом или електронским путем.  Како би се омогућило прибављање података по службеној дужности потребно је тражити у обрасцу захтева податке о адреси, катастарској парцели и катастарској општини за предметну непокретност.   * **Документ број 4: Лиценца за ветеринара**   **Орган од кога је потребно прибавити податке: Ветеринарска комора Србије**  Наведени документ доставља се као доказ лице ангажовано код подносиоца захтева има лиценцу за ветеринара и користе се подаци о броју лиценце, важењу и лицу коме је издата лиценца. Ови подаци се могу прибавити по службеној дужности од Ветеринарске коморе Србије.  Предлаже се прибављање података по службеној дужности које је могуће спровести на један од следећих начина, зависно од тренутне доступности потребних података:     1. Путем Информационог система за размену података из регистара преко Сервисне магистрале органа; 2. Прибављањем података упитом ка регистру и уписивањем у софтверско решење органа који води поступак преко Сервисне магистрале органа.   Изузетно, орган може на захтев прибавити скуп података из регистра и уписати их у сопствено софтверско решење.  Уколико не постоје технички предуслови за размену података на начин описан у тачкама 1) и 2), орган, који спроводи поступак, у обавези је да примењује ЗОУП и податке потребне за одлучивање прибави директно од органа, надлежног за вођење службене евиденције, било конвенционалном директном комуникацијом било електронским путем. Уколико одређена службена евиденција није доступна преко сервисне магистрале органа, најбрже и најбезбедније орган може прибавити податке из такве евиденције коришћењем тзв. сервиса 15 еЗУП-а (платформа за кореспонденцију између органа), како би се избегла коресподенција и прибављање података преко мејла, који је значајно мање безбедно средство од наведеног сервиса, али до приступања наведеном сервису, орган може да прибави тражене податке и путем мејла.  Како би се омогућило прибављање података по службеној дужности потребно је тражити у обрасцу захтева податке о броју издате лиценце и име и презиме ветеринара.   * **Документ број 5: МА образац пријава/одјава осигурања**   **Орган од кога је потребно прибавити податке: Централни регистар обавезног социјалног осигурања**  Наведени документ доставља се као доказ о томе да ли је лице запослено у ветеринарској организацији. Подаци се могу прибавити из базе Централног регистра обавезног социјалног осигурања која се налази на сервисној магистрали.  Предлаже се прибављање података по службеној дужности које је могуће спровести на један од следећих начина, зависно од тренутне доступности потребних података:     1. Путем Информационог система за размену података из регистара преко Сервисне магистрале органа; 2. Прибављањем података упитом ка регистру и уписивањем у софтверско решење органа који води поступак преко Сервисне магистрале органа.   Изузетно, орган може на захтев прибавити скуп података из регистра и уписати их у сопствено софтверско решење.  Уколико не постоје технички предуслови за размену података на начин описан у тачкама 1) и 2), орган, који спроводи поступак, у обавези је да примењује ЗОУП и податке потребне за одлучивање прибави директно од органа, надлежног за вођење службене евиденције, било конвенционалном директном комуникацијом или електронским путем.  Како би се омогућило прибављање података по службеној дужности потребно је тражити у обрасцу захтева податке имену и презимену, јмбг броју запосленог лица.  **За примену ове препоруке није потребна измена прописа.**  **Потребно је да орган без одлагања приступи примени ЗОУП-а и размени података по службеној дужности.**   * 1. **Документација**   ***Прихватање доказа о електронској уплати таксе, без печата банке***   * **Документ број 7: Доказ о уплати административне таксе за утврђивање**   **испуњености услова за ветеринарске организације**  Предлаже се промена форме документа из оригинала у копију односно омогућавање подношења извода са пословног рачуна странке, без печата банке, у складу са мишљењем Министарства финансија бр. 434-01-7/07-04 од 25.05.2009. године, у коме се наводи да је извод са пословног рачуна странке, без печата банке, валидан доказ о уплати таксе.  **За примену ове препоруке није потребна измена прописа.**   * 1. **Увођење е-управе**   Поступак подразумева подношење захтева надлежном органу лично или поштом, а достављање акта подносиоцу захтева се спроводи поштом. Још увек није успостављена пуна електронска управа, нити поједини сегменти електронске комуникације.  У циљу увођења савремених начина административног поступања, ефикаснијег и jедноставнијег обављања послова, смањења папирологије и лакше комуникације, а у складу са Законом о електронској управи и Законом о електронском документу, електронској идентификацији и услугама од поверења у електронском пословању, предлаже се увођење пуне е-управе, тако што ће се омогућити спровођење поступка електронским путем у целости.  **За примену ове препоруке, није потребна измена прописа.**  **ДО УСПОСТАВЉАЊА Е-УПРАВЕ И ПРИМЕНЕ ПРЕПОРУКЕ 3.3:**   * 1. **Електронско подношење захтева**   Поступак подразумева подношење захтева поштом или лично, у просторијама надлежног органа. Још увек није успостављена пуна електронска управа, нити поједини сегменти електронске комуникације. Законом о општем управном поступку („Службени гласник РС”, број 18/2016 и 95/18 – аутентично тумачење), чл. 56, предвиђено је електронско општење између органа и странака, а чланом 39. Закона о електронској управи („Службени гласник РС”, број 27/2018), који се примењује од октобра 2019. године, уведена је обавеза органа да омогући пријем електронског поднеска преко Портала еУправе, другог електронског јединственог управног места или другим путем, у складу са законом којим се уређује електронски документ и услуге од поверења у електронском пословању.  У циљу поједностављења поступка, смањења папирологије за привредне субјекте и лакше комуникације, предлаже се омогућавање подношења захтева електронским путем, у складу са Законом о електронској управи и Законом о електронском документу, електронској идентификацији и услугама од поверења у електронском пословању, тако што ће подносилац слати захтев, потписан квалификованим електронским сертификатом, са пратећом документацијом, на имејл адресу надлежног органа.  **За примену ове препоруке, није потребна измена прописа.**   * 1. **Евиденције**   ***Успостављање јавне доступности постојеће евиденције***  Надлежни орган, Министарство пољопривреде, шумарства и водопривреде, води следеће евиденције:   * Регистар правних лица и предузетника за обављање ветеринарске делатности – ветеринарске амбуланте, ветеринарске станице, ветеринарске клинике, центре за репродукцију животиња и вештачко осемењавање, центре за складиштење и дистрибуцију семена за вештачко осемењавање   Међутим, ове евиденције нису јавно доступне.  Предлаже се да се регистар/евиденција, који се води у отвореном, машински читљивом облику (база података), учини јавно доступним на званичној веб презентацији надлежног органа <http://www.vet.minpolj.gov.rs/srb/registri> и на Порталу отворених података <https://data.gov.rs/sr/discover/>.  Јавна доступност регистра предлаже се како би општа и стручна јавност имала прилику да се упозна са тиме које ветеринарске службе су основане за потребе сопствене сточарске производње.  **За примену ове препоруке, није неопходна измена прописа.** | |
| **4. САДРЖАЈ ПРЕПОРУКЕ СА НАЦРТОМ ПРОПИСА ЧИЈА СЕ ИЗМЕНА ПРЕДЛАЖЕ (уколико се предлаже измена прописа)** | |
| Напомена: У наставку се налази Нацрт одредби новог Закона о ветеринарству које се односе на оснивање ветеринарске службе које оснивају правна лица за потребе сопствене сточарске производње и нацрт одредби новог правилника о условима у погледу објеката, опреме и средстава за рад, као и у погледу стручног кадра које мора да испуњава правно лице за обављање ветеринарске делатности.  **1**  **НАЦРТ**  **ЗАКОН О ВЕТЕРИНАРСТВУ**  Члан X.  Овим законом уређује се заштита и унапређење здравља и добробити животиња, утврђују се заразне болести животиња и мере за спречавање појаве, откривање, спречавање ширења, сузбијања и искорењивања заразних болести животиња и болести које се са животиња могу пренети на људе, ветеринарско-санитарна контрола и услови за производњу и промет животиња, производа животињског порекла, хране животињског порекла, хране за животиње, као и услови за обављање ветеринарске делатности.  Члан X.  Ветеринарском делатношћу може да се бави правно лице и предузетник који је регистровано у Регистар привредних субјеката и који је уписан у Регистар правних лица и предузетника за обављање ветеринарске делатности (у даљем тексту: Регистар) који води Министарство.  Правно лице и предузетник из става 1. овог члана оснива се као:  1) ветеринарска амбуланта;  2) ветеринарска станица;  3) ветеринарска клиника;  4) ветеринарска апотека;  5) центар за репродукцију животиња и вештачко осемењавање;  5а) центар за складиштење и дистрибуцију семена за вештачко осемењавање;  6) лабораторија  7) организација за вршење услуга дезинфекције, дезинсекције и дератизације у ветеринарству  (у даљем тексту: ветеринарске организације) и послују по прописима о привредним друштвима.  Правно лице и предузетник из става 1. овог члана, уписан у регистар привредних субјеката у складу са законом којим се уређује регистрација привредних субјеката, уписује се у Регистар ако испуњава услове у погледу стручног кадра, просторија (објекат), техничких услова и одговарајуће опреме.  Правно лице из става 1. овог члана услов у погледу стручног кадра испуњава ако има запосленог ветеринара са лиценцом за обављање ветеринарске делатности.  Правно лице и предузетник из става 1. овог члана мора да има у сталном радном односу ветеринара са лиценцом за обављање ветеринарске делатности, као одговорно лице.  Министар ближе прописује услове у погледу објеката, опреме и средстава за рад, као и услове у погледу стручног кадра из ст.. 3, 4. и 5. овог члана.  Надлежна ветеринарска инспекција, према месту налажења објекта, утврђује испуњеност услова из ст. 3, 4. и 5. овог члана, посетом привредном субјекту, о чему сачињава записник.  Министар решењем утврђује испуњеност услова за обављање ветеринарске делатности из ст. 3, 4. и 5. овог члана и упис у регистар правних лица и предузетника за обављање ветеринарске делатности.  Члан X.  Упис у регистар правних лица и предузетника за обављање ветеринарске делатности врши се по службеној дужности, на основу решења министра о испуњености услова за обављање ветеринарске делатности и упису у регистар правних лица и предузетника за обављање ветеринарске делатности.  Члан X.  Овај закон ступа на снагу осмог дана од дана објављивања у „Службеном гласнику Републике Србије“.  **НАЦРТ**  **ПРАВИЛНИК О УСЛОВИМА У ПОГЛЕДУ ОБЈЕКАТА, ОПРЕМЕ И СРЕДСТАВА ЗА РАД, КАО И У ПОГЛЕДУ СТРУЧНОГ КАДРА КОЈЕ МОРА ДА ИСПУЊАВА ПРАВНО ЛИЦЕ ЗА ОБАВЉАЊЕ ВЕТЕРИНАРСКЕ ДЕЛАТНОСТИ**  Члан X.  Овим правилником ближе се прописују услови у погледу објеката, просторија, опреме, средстава за рад и стручног кадра, које мора да испуњава ветеринарска амбуланта, ветеринарска станица и ветеринарска клиника за обављање ветеринарске делатности.  ПРОВЕРА ИСПУЊЕНОСТИ УСЛОВА  Члан X.  У поступку утврђивања испуњености услова предвиђених чл. XXX. овог правилника, подносилац захтева доставља доказе о испуњености услова:   1. доказ о коришћењу објекта у ванкњижном власништву (уговор о закупу или други правни основ коришћења простора), у копији и 2. плаћене таксе, у копији   Надлежни орган прибавља по службеној дужности:   1. податке којима се доказује власништво над укњиженим објектом у којем се обавља ветеринарска делатност и 2. податке којима се доказује стручна оспособљеност лица са високом стручном спремом из ветеринарске медицине из члана XXX. овог правилника (поседовање ветеринарске лиценце) и 3. податке којима се доказује испуњеност услова у погледу запослења стручног кадра из чл. XXX. овог правилника.   Члан X.  Овај правилник ступа на снагу осмог дана од дана објављивања у „Службеном гласнику Републике Србије”.  **3**  **НАЦРТ**  **ПРАВИЛНИК О ИЗМЕНИ ПРАВИЛНИКА О САДРЖИНИ И НАЧИНУ ВОЂЕЊА РЕГИСТРА ПРАВНИХ ЛИЦА ЗА ОБАВЉАЊЕ ВЕТЕРИНАРСКЕ ДЕЛАТНОСТИ И РЕГИСТРА ПРЕДУЗЕТНИКА КОЈИ ОБАВЉАЈУ ПОСЛОВЕ ВЕТЕРИНАРСКЕ ДЕЛАТНОСТИ**  **Члан 1.**  У Правилнику о садржини и начину вођења Регистра правних лица за обављање ветеринарске делатности и Регистра предузетника који обављају послове ветеринарске делатности („Службени гласник РС” број 11/08, 44/18- др. закон), члан 5. мења се и гласи:  „Упис у регистар врши се по службеној дужности, на основу решења министра о испуњености услова за обављање ветеринарске делатности и упису у регистар правних лица и предузетника за обављање ветеринарске делатности.”  **Члан 2.**  Овај правилник ступа на снагу осмог дана од дана објављивања у „Службеном гласнику Републике Србије”. | |
| **5. ПРЕГЛЕД ОДРЕДБИ ПРОПИСА ЧИЈА СЕ ИЗМЕНА ПРЕДЛАЖЕ** | |
| **1**  За препоруку 3.2. потребно је доношење новог Закона о ветеринарству.  **2**  За препоруку 3.2. потребно је доношење новог правилника о условима у погледу објеката, опреме и средстава за рад, као и у погледу стручног кадра које мора да испуњава правно лице за обављање ветеринарске делатности.  **3**  **ПРЕГЛЕД ОДРЕДБE**  **ПРАВИЛНИКА О САДРЖИНИ И НАЧИНУ ВОЂЕЊА РЕГИСТРА ПРАВНИХ ЛИЦА ЗА ОБАВЉАЊЕ ВЕТЕРИНАРСКЕ ДЕЛАТНОСТИ И РЕГИСТРА ПРЕДУЗЕТНИКА КОЈИ ОБАВЉАЈУ ПОСЛОВЕ ВЕТЕРИНАРСКЕ ДЕЛАТНОСТИ КОЈA СЕ МЕЊА**  **Члан 5.**  ~~Упис у Регистар врши се на основу писменог захтева правног лица, односно предузетника који се подноси министарству.~~  ~~Захтев из става 1. овог члана садржи следеће податке:~~  ~~1) назив и седиште правног лица, односно предузетника који подноси захтев;~~  ~~2) име и презиме, адреса, јединствени матични број грађанина за предузетника;~~  ~~3) порески идентификациони број подносиоца захтева (у даљем тексту: ПИБ);~~  ~~4) број и датум акта о упису у одговарајући регистар привредних субјеката;~~  ~~5) имена лица овлашћених за заступање;~~  ~~6) о пуномоћнику и пуномоћје, ако се захтев подноси преко пуномоћника;~~  ~~7) решење министарства о испуњености услова за обављање ветеринарске делатности;~~  ~~8) потпис \* подносиоца захтева.~~  ~~Уз захтев из става 1. овог члана подноси се доказ:~~  ~~1) да је правно лице, односно предузетник уписан у одговарајући регистар код надлежног органа;~~  ~~2) о ПИБ-у;~~  ~~3) о свим отвореним рачунима код банака.~~  ~~Подносилац захтева за упис у Регистар доставља оверене копије исправа којима се доказују подаци из става 3. овог члана.~~  УПИС У РЕГИСТАР ВРШИ СЕ ПО СЛУЖБЕНОЈ ДУЖНОСТИ, НА ОСНОВУ РЕШЕЊА МИНИСТРА О ИСПУЊЕНОСТИ УСЛОВА ЗА ОБАВЉАЊЕ ВЕТЕРИНАРСКЕ ДЕЛАТНОСТИ И УПИСУ У РЕГИСТАР ПРАВНИХ ЛИЦА И ПРЕДУЗЕТНИКА ЗА ОБАВЉАЊЕ ВЕТЕРИНАРСКЕ ДЕЛАТНОСТИ. | |
| 1. **АНАЛИЗА ЕФЕКАТА ПРЕПОРУКЕ (АЕП)** | |
| Директни трошкови спровођења овог поступка за привредне субјекте на годишњем нивоу износе 14.044.89 РСД. Усвајање и примена препорука ће донети привредним субјектима годишње директне уштеде од 1.335,74 РСД или 10,98 ЕУР. Ове уштеде износе 9,51% укупних директних трошкова привредних субјеката у поступку.  Препоруке ће допринети поједностављењу поступка за привредне субјекте, смањењу документације, истоветности поступка и транспарентности поступка. | |