**ДИГИТАЛИЗАЦИЈА УЗ ПОЈЕДНОСТАВЉЕЊЕ ПОСТУПКА ПРОЦЕНЕ И НАДОКНАДЕ ШТЕТЕ УСЛЕД ПОЈАВЕ ПОЈЕДИНИХ ЗАРАЗНИХ БОЛЕСТИ КОД ЖИВОТИЊА**

|  |  |
| --- | --- |
| **Назив административног поступка** | Процена и надокнада штете услед појаве појединих заразних болести код животиња |
| **Шифра поступка** | 16.01.0022 |
| **Регулаторно тело**  **(надлежно за спровођење препоруке)** | Министарство пољопривреде, шумарства и водопривреде  Управа за ветерину |
| **Правни оквир којим је уређен административни поступак** | * Закон о ветеринарству („Сл. гласник РС“, бр. 91/2005, 30/2010, 93/2012) * Правилник о утврђивању Програма мера здравствене заштите животиња за 2018. годину ("Службени гласник РС", бр. 11/2018-8) * Правилник о утврђивању мера за рано откривање, дијагностику, спречавање ширења, сузбијање и искорењивање инфекција живине одређеним серотиповима салмонела ("Службени гласник РС", бр. 36/2018, 46/2018) * Правилник о утврђивању мера за рано откривање, дијагностику, спречавање ширења, сузбијање и искорењивање инфекција живине одређеним серотиповима салмонелa ("Службени гласник РС", бр. 11/2018) * Правилник о утврђивању мера раног откривања и дијагностике заразне болести трансмисивних спонгиоформних енцефалопатија, начину њиховог спровођења, као и мерама за спречавање ширења, сузбијање и искорењивање ове заразне болести "Службени гласник РС", бр. 96/2010, 33/2016) * Правилник о мерама за рано откривање, дијагностику, спречавање ширења, сузбијање и искорењивање заразне болести афричке куге свиња ("Службени гласник РС", бр. 32/2010) * Правилник о утврђивању мера за рано откривање, дијагностику, спречавање ширења, сузбијање и искорењивање; заразне болести слинавка и шап ("Службени гласник РС", бр. 15/2010) * Правилник о утврђивању мера за рано откривање, дијагностику, спречавање ширења, сузбијање и искорењивање заразне везикуларне болести свиња, као и начину њиховог спровођења ("Службени гласник РС", бр. 10/2010) * Правилник о утврђивању мера за рано откривање, дијагностику, спречавање ширења, сузбијање и искорењивање заразне болести авијарна инфлуенца, као и начину њиховог спровођења ("Службени гласник РС", бр. 7/2010-146) * Правилник о утврђивању мера за рано откривање, дијагностику, спречавање ширења, сузбијање и искорењивање заразне болести куга коња, као и начину њиховог спровођења ("Службени гласник РС", бр. 6/2010) * Правилник о утврђивању мера за рано откривање, дијагностику, спречавање ширења, сузбијање и искорењивање заразне болести класичне куге свиња, као и начину њиховог спровођења ("Службени гласник РС", бр. 102/2009) * Правилник о утврђивању мера за рано откривање, дијагностику, спречавање ширења, сузбијање и искорењивање заразне болести атипична куга живине ("Службени гласник РС", бр. 95/2009) * Правилник о утврђивању мера за рано откривање, дијагностику, спречавање ширења, сузбијања и искорењивања заразне болести бруцелоза говеда, начин њиховог спровођења, као и начин утврђивања статуса газдинства слободног од бруцелозе говеда ("Службени гласник РС", бр. 55/2009) * Правилник о утврђивању мера за рано откривање, дијагностику, спречавање ширења, сузбијање и искорењивање заразне болести туберкулозе говеда, начину њиховог спровођења, као и начину утврђивања статуса газдинства слободног од туберкулозе говеда ("Службени гласник РС", бр. 51/2009) * Правилник о утврђивању мера за рано откривање, дијагностику, спречавање ширења, сузбијање и искорењивање заразне болести ензоотске леукозе говеда, начину њиховог спровођења, као и начину утврђивања статуса газдинства слободног од ензоотске леукозе говеда ("Службени гласник РС", бр. 51/2009) * Правилник о утврђивању мера за рано откривање, дијагностику, спречавање ширења, сузбијање и искорењивање заразне болести плавог језика, као и начину њиховог спровођења ("Службени гласник РС", бр. 18/2009, 95/2014) * Правилник о мерама за сузбијање трихинелозе животиња ("Службени гласник РС", бр. 20/1995) * Правилник о мерама за сузбијање и искорењивање вртичавости пастрмки ("Службени гласник РС", бр. 72/1991) * Правилник о мерама за сузбијање и искорењивање фурункулозе пастрмки ("Службени гласник РС", бр. 72/1991) * Правилник о мерама за сузбијање и искорењивање инфективног бовиног ринотрахеитиса и инфективног пустуларног вулвовагинитиса ("Службени гласник РС", бр. 63/1989) * Правилник о мерама за сузбијање и искорењивање туберкулозе код животиња ("Службени гласник РС", бр. 22/1989, 53/1990, РС 51/2009 (др. правилник) * Правилник о мерама за сузбијање и искорењивање бедренице код животиња ("Службени гласник РС", бр. 39/1988) * Правилник о мерама за сузбијање и искорењивање инфективне анемије коња ("Службени гласник РС", бр. 39/1988-1097) * Правилник о мерама за сузбијање и искорењивање салмонелозе пернате живине ("Службени гласник РС", бр. 6/1988, РС 7/2010 (др. правилник) * Правилник о мерама за сузбијање и искорењивање тифуса перади ("Службени гласник РС", бр. 6/1988, РС 7/2010 (др. правилник) * Правилник о мерама за сузбијање и искорењивање заразних болести пчела ("Службени гласник РС", бр. 6/1988) * Правилник о мерама за сузбијање и искорењивање лептоспирозе животиња ("Службени гласник РС", бр. 6/1988) |
| **Прописи које треба променити /донети/укинути да би се спровеле препоруке** | 1. Закон о ветеринарству ("Службени гласник РС", бр. 91/2005, 30/2010, 93/2012) |
| **Рок за спровођење препорука** | Четврти квартал 2020. године |
| 1. **КРАТАК ОПИС ПРОБЛЕМА** | |
| Прописима су јасно дефинисани услови које је потребно испуњавати ради остваривања накнаде штете услед појаве појединих заразних болести код животиња, међутим није на прецизан начин дефинисана документација коју подносилац доставља приликом подношења захтева, a којом се доказује испуњеност услова. То за последицу има да се у пракси поједини подаци не прибављају по службеној дужности, услед чега долази до непотребног административног оптерећења подносиоца захтева, а и након подношења захтева, поставља се питање да ли је поднет захтев уредан или ће се од подносиоца тражити „још један папир“.  Захтев се подноси писано, у слободној форми, не постоји стандардан образац захтева, што може довести до учесталих неуредних захтева и неефикасног спровођења поступка. | |
| 1. **САЖЕТАК ПРЕПОРУКА** | |
|  | |
| |  |  |  |  | | --- | --- | --- | --- | | **ПРЕПОРУКА** | **ПОТРЕБНА ИЗМЕНА/УКИДАЊЕ/ДОНОШЕЊЕ ПРОПИСА** | | **УКОЛИКО ЈЕ ОДГОВОР ДА, КОЈИХ** | | **Да** | **Не** |  |  |  |  |  |  | | --- | --- | --- | --- | --- | | **Документација** |  | | | | | *Прописивање начина провере испуњености услова и потребне документације* | **Х** |  | **1** | | | **Прибављање података по службеној дужности** | **Х** |  | **1** | | | **Образац административног захтева** |  | | | | *Увођење обрасца захтева* |  | **Х** |  | | |
| 1. **ОБРАЗЛОЖЕЊЕ** | |
| **Овај административни поступак је предвиђен за дигитализацију и то електронско подношење поднесака и прилога, електронско плаћање издатака, обавештавање и достављање акта електронским путем, а у складу са прописима којима су регулисани електронска управа, електронско пословање, електронски потпис и електронски документ.**  **3.1. Прописивање начина провере испуњености услова и потребне документације**  Сваки административни поступак који спроводе надлежни органи и организације мора бити утемељен у закону. Када је реч о административним поступцима којима се остварује неко право, у закону који уређује административни поступак морају бити јасно прецизирани услови који се морају испуњавати како би заинтересована лица остварила своја права. Прописивање потребних услова међутим није довољно да би подносилац захтева имао јасну слику о томе коју документацију или податке је у обавези да достави надлежним органима, како би исти могли да одлучују о њиховим захтевима.  Законом је потребно прецизирати да се уз захтев подноси искључиво следећа документација:   1. Извештај о испитивању надлежног ветеринарског института, копија 2. Откупни лист објекта да је животиња заклана, односно Потврда од кафилерије о нешкодљивом уклањању животиња– када је животиња убијена у зависности од врсте болести, копија 3. Потврда о извршеној дезинфенкцији, дезинсекцији, дератизацији као доказ да су извршене наложене мере, копија 4. Здравствено уверење животиње, копија 5. Извештаји или Потврде/мишљења института, лабораторије или ветеринарских станица или организација о животињима, зависности од врсте болести, копија   **За примену ове препоруке потребна је допуна Закона о ветеринарству.**  **3.2. Прибављање података по службеној дужности**  Предлаже се елиминација подношења документа од стране подносиоца захтева, јер je надлежни орган дужан да, у складу са члановима 9. и 103. ЗОУП-а ("Службени гласник РС", број 18 од 1. марта 2016.), Законом о електронском документу, електронској идентификацији и услугама од поверења у електронском пословању ("Службени гласник РС", број 94 од 19. октобра 2017.) и Уредбом о прибављању и уступању података о чињеницама о којима се води службена евиденција ("Службени гласник РС", број 56 од 7. јуна 2017), по службеној дужности прибавити потребне податке од надлежног органа – „власника“ потребних података.   * **Документ 1- Записник о постављењу сумње на болест**   Наведени документ, подносилац захтева доставља у оригиналу или копији. Издавалац документа је ветеринарска инспекција. Како је реч о истом органу, податак се може прибавити по службеној дужности, физичким увидом у евиденције или електронским путем преко службеног налога за електронску пошту.   * **Документ 3 - Решење о наложеним мерама**   Наведени документ, подносилац захтева доставља у копији. Издавалац документа је ветеринарска инспекција. Како је реч о истом органу, податак се може прибавити по службеној дужности, физичким увидом у евиденције или електронским путем преко службеног налога за електронску пошту.   * **Документ 6 - Записник о контроли извршења решења о наложеним мерама**   Наведени документ, подносилац захтева доставља у оригиналу или копији. Издавалац документа је ветеринарска инспекција. Како је реч о истом органу, податак се може прибавити по службеној дужности, физичким увидом у евиденције или електронским путем преко службеног налога за електронску пошту.   * **Документ 7 - Записник комисије о процени штете**   Наведени документ се доставља ради спровођења поступка у копији од стране подносиоца захтева. Податке потребне за спровођење овог административног поступка је могуће прибавити по службеној дужности електронским путем преко службеног налога за електронску пошту од Министарства надлежног за послове пољопривреде.   * **Документ 8 - Пасош за животиње (само за животиње које поседују пасош)**   Наведени документ се доставља ради спровођења поступка у копији од стране подносиоца захтева за поједине врсте животиње, односно говеда. Податке потребне за спровођење овог административног поступка - ознака животиње, име власникаје могуће прибавити по службеној дужности, увидом у AIR базу.  **За примену ових препорука потребна је допуна Закона о ветеринарству.**  **3.3. Увођење обрасца захтева**  Захтев у оквиру овог поступка се подноси писано, у слободној форми, односно стандардан образац захтева не постоји. Предлаже се:   * Увођење обрасца за подношење захтева, који ће садржати стандардне елементе обрасца захтева, који укључују:   + Назив РС, назив и седиште органа, назив организационе јединице, бр. телефона и електронска адреса организационе јединице која спроводи административни поступак;   + Шифру административног поступка или назив обрасца - може да стоји у горњем десном углу обрасца;   + Назив административног поступка (управна ствар која је предмет поступка);   + Места за унос информација о подносиоцу захтева (Назив, седиште, ПИБ, мат број, адреса електронске поште подносиоца захтева);   + Места за унос специфичних информација за конкретан поступак, укључујући и информације, потребне за прибављање података по службеној дужности; (име и презиме власника животиње, ознака животиња, број и датум решења о наложеним мерама, број и датум сачињавања записника о постојању сумње на болест, уз изјаву о заштити података);   + Информације о потребној документацији: * таксативно набројана сва потребна документа * форма докумената (оригинал, копија, оверена копија, копија уз оригинал на увид), уколико се документација подноси у папиру * издавалац документа * специфичности у вези документа, ако их има (нпр. број потребних примерака, уколико се документација подноси у папиру и у више од једног примерка или нпр. документ подносе само привредна друштва и сл.);   + Изјаву подносиоца захтева о прибављању података службеним путем: „Сагласан/а сам да орган за потребе поступка може да изврши увид, прибави и обради личне податке о чињеницама о којима се води службена евиденција, који су неопходни у поступку одлучивања (сходно члану 103. став 3. ЗУП-а).   1. ДА  2. НЕ  Иако је орган обавезан да изврши увид, прибави и обради личне податке, изјављујем да ћу сам/а за потребе поступка прибавити следеће податке: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Упознат/а сам да уколико наведене личне податке неопходне за одлучивање органа не поднесем у року од 8 дана, захтев за покретање поступка ће се сматрати неуредним и решењем ће се одбацити.   * + Место за унос података о месту и датуму подношења захтева;   + Место за потпис подносиоца захтева.   Уз образац захтева стоји и писмeна информација о:   * + Прописаном року за решавање предмета   **За примену ове препоруке није потребна измена прописа.** | |
| 1. **САДРЖАЈ ПРЕПОРУКЕ СА НАЦРТОМ ПРОПИСА ЧИЈА СЕ ИЗМЕНА ПРЕДЛАЖЕ (уколико се предлаже измена прописа)** | |
| **НАЦРТ**  **ЗАКОН О ДОПУНАМА ЗАКОНА О ВЕТЕРИНАРСТВУ**  **Члан 1.**  У Закону о ветеринарству („Службени гласник РС”, бр. 91/ 2005, 30/ 2010, 93/ 2012) у члану 71. после става 4. додају се нови ставови 5. и 6. који гласе:  „Подносилац захтева, уз захтев прилаже следећу документацију у копији:   1. Извештај о испитивању надлежног ветеринарског института 2. Откупни лист објекта да је животиња заклана, односно Потврда кафилерије о нешкодљивом уклањању животиња– када је животиња убијена у зависности од врсте болести 3. Потврду о извршеној дезинфенкцији, дезинсекцији, дератизацији као доказ да су извршене наложене мере 4. Уверење о здравственом стању животиње 5. Извештаj или Потврду/мишљење института, лабораторије или ветеринарских станица или организација о животињима, зависности од врсте болести   Министарство прибавља документацију/податке по службеној дужности:   1. Записник о постављењу сумње на болест 2. Решење о наложеним мерама 3. Записник о контроли извршења решења о наложеним мерама 4. Пасош за животиње (само за животиње које поседују пасош) 5. Записник комисије о процени штете“   Досадашњи ставови 5. и 6, постају ставови 7. и 8.  У новом ставу 8, број „5“, замењује се бројем „8“.  **Члан 2.**  Овај закон ступа на снагу 8 дана од дана објављивања у Службеном гласнику РС. | |
| 1. **ПРЕГЛЕД ОДРЕДБИ ПРОПИСА ЧИЈА СЕ ИЗМЕНА ПРЕДЛАЖЕ** | |
| **ПРЕГЛЕД ОДРЕДБЕ ЗАКОНА О ВЕТЕРИНАРСТВУ КОЈА СЕ ДОПУЊУЈЕ**  Висина накнаде штете  **Члан 71.**  Висина накнаде штете из члана 69. овог закона утврђује се на основу тржишне вредности коју би убијена, заклана или угинула животиња или оштећени или уништени производи животињског порекла, храна животињског порекла, храна за животиње, пратећи предмети, објекти и опрема, имали у тренутку убијања, клања, угинућа, оштећења или уништења.  Утврђивање тржишне вредности животиња односно производа животињског порекла, хране животињског порекла, хране за животиње, пратећих предмета, објеката и опреме врши се на основу налаза и мишљења комисије коју образује министар.  Власник животиње односно производа животињског порекла, хране животињског порекла, хране за животиње, пратећих предмета, објеката и опреме за које се надокнађује штета, подноси захтев за накнаду штете Министарству.  Захтев се подноси у року од 30 дана од дана уручења записника о утврђивању висине штете.  ПОДНОСИЛАЦ ЗАХТЕВА УЗ ЗАХТЕВ ПРИЛАЖЕ СЛЕДЕЋУ ДОКУМЕНТАЦИЈУ У КОПИЈИ:   1. ИЗВЕШТАЈ О ИСПИТИВАЊУ НАДЛЕЖНОГ ВЕТЕРИНАРСКОГ ИНСТИТУТА 2. ОТКУПНИ ЛИСТ ОБЈЕКТА ДА ЈЕ ЖИВОТИЊА ЗАКЛАНА, ОДНОСНО ПОТВРДА КАФИЛЕРИЈЕ О НЕШКОДЉИВОМ УКЛАЊАЊУ ЖИВОТИЊА– КАДА ЈЕ ЖИВОТИЊА УБИЈЕНА У ЗАВИСНОСТИ ОД ВРСТЕ БОЛЕСТИ 3. ПОТВРДУ О ИЗВРШЕНОЈ ДЕЗИНФЕНКЦИЈИ, ДЕЗИНСЕКЦИЈИ, ДЕРАТИЗАЦИЈИ КАО ДОКАЗ ДА СУ ИЗВРШЕНЕ НАЛОЖЕНЕ МЕРЕ 4. УВЕРЕЊЕ О ЗДРАВСТВЕНОМ СТАЊУ ЖИВОТИЊЕ 5. ИЗВЕШТАЈ ИЛИ ПОТВРДУ/МИШЉЕЊЕ ИНСТИТУТА, ЛАБОРАТОРИЈЕ ИЛИ ВЕТЕРИНАРСКИХ СТАНИЦА ИЛИ ОРГАНИЗАЦИЈА О ЖИВОТИЊИМА, ЗАВИСНОСТИ ОД ВРСТЕ БОЛЕСТИ   МИНИСТАРСТВО ПРИБАВЉА ДОКУМЕНТАЦИЈУ/ПОДАТКЕ ПО СЛУЖБЕНОЈ ДУЖНОСТИ:   1. ЗАПИСНИК О ПОСТАВЉЕЊУ СУМЊЕ НА БОЛЕСТ 2. РЕШЕЊЕ О НАЛОЖЕНИМ МЕРАМА 3. ЗАПИСНИК О КОНТРОЛИ ИЗВРШЕЊА РЕШЕЊА О НАЛОЖЕНИМ МЕРАМА 4. ПАСОШ ЗА ЖИВОТИЊЕ (САМО ЗА ЖИВОТИЊЕ КОЈЕ ПОСЕДУЈУ ПАСОШ) 5. ЗАПИСНИК КОМИСИЈЕ О ПРОЦЕНИ ШТЕТЕ“   Решење о накнади штете доноси министар.  Против решења из става 7. овог члана може се покренути управни спор. | |
| 1. **АНАЛИЗА ЕФЕКАТА ПРЕПОРУКЕ (АЕП)** | |
| Директни трошкови спровођења овог поступка за привредне субјекте на годишњем нивоу износе 1.916.640,94 РСД. Усвајање и примена препорука ће донети привредним субјектима годишње директне уштеде од 476.955,06 РСД или 3.921,62 ЕУР. Ове уштеде износе 24,88% укупних директних трошкова привредних субјеката у поступку.  Препоруке ће допринети истоветности поступања, транспарентности поступка, правној сигурности привредних субјеката, поједностављењу поступка и смањењу документације. | |