**ПОЈЕДНОСТАВЉЕЊЕ ПОСТУПКА**

**ПРОМЕНЕ ПОДАТАКА НА ГАЗДИНСТВУ**

|  |  |
| --- | --- |
| **Назив административног поступка** | Промена података на газдинству |
| **Шифра поступка** | 16.01.0039 |
| **Регулаторно тело**  **(надлежно за спровођење препоруке)** | Министарство пољопривреде, шумарства и водопривреде  Управа за ветерину |
| **Правни оквир којим је уређен административни поступак** | * Закон о ветеринарству („Службени гласник РС”, бр. 91/05, 30/10, 93/12, 17/19-др.закон) * Правилник о начину обележавања и регистрације говеда, као и о службеној контроли обележавања и регистрације говеда („Службени гласник РС”, брoj 102/14) |
| **Прописи које треба променити /донети/укинути да би се спровеле препоруке** | Није потребна измена прописа |
| **Рок за спровођење препорука** | Четврти квартал 2020. године |
| 1. **КРАТАК ОПИС ПРОБЛЕМА** | |
| Поступак се спроводи неефикасно и неекономично јер се од подносиоца захтева да достави непотребну документацију и документацију у овереној копији, иако је за спровођење поступка довољна обична копија. Такође, не постоји могућност електронског подношења захтева. | |
| 1. **САЖЕТАК ПРЕПОРУКА** | |
|  | |
| |  |  |  |  |  | | --- | --- | --- | --- | --- | | **ПРЕПОРУКА** | **ПОТРЕБНА ИЗМЕНА/УКИДАЊЕ/ДОНОШЕЊЕ ПРОПИСА** | | **УКОЛИКО ЈЕ ОДГОВОР ДА, КОЈИХ** | | | **Да** | **Не** | | **Документација** |  | | | **X** | |  | | *Елиминација непотребне документације* |  | **X** |  | | *Промена форме документа* |  | **X** |  | | *Прихватање доказа о електронској уплати таксе, без печата банке* |  | **X** |  | | **Увођење е-управе** |  | **X** |  | | **Електронско подношење захтева** |  | **X** |  | | |
| 1. **ОБРАЗЛОЖЕЊЕ** | |
| **Документација**   * 1. **Елиминација непотребне документације** * **Документ 6: Доказ о извршеној регистрацији пољопривредног газдинства**   Од подносиоца захтева се тражи достављање документа у копији. Наведени документ представља доказ о регистрацији пољопривредног газдинства за она газдинства која су регистрована.  Како је издавалац документа Управа за ветерину, у чијој је надлежности и овај поступак, предлаже се елиминација његовог подношења од стране подносиоца захтева. Надлежни орган ће извршити увид у службене евиденције које води и проверити потребне податке, чиме ће се смањити административно оптерећење и трошкови подносиоца захтева у поступку.    Како би се ово омогућило, потребно је од подносиоца затражити следеће неопходне информације: број и датум решења о регистрацији пољопривредног газдинства.  **За примену ове препоруке није потребна измена прописа.**   * 1. **Промена форме документа** * **Документ 3: Решење о оставинској расправи**   Подносилац захтева у овом поступку доставља наведени документ у овереној копији. Како је за спровођење поступка довољна обична копија и како сам орган у случају сумње у веродостојност може извршити увид у оригинал документ предлажемо да се промени форма документа у копију. Тиме ће се смањити административно оптерећење и трошкови подносиоца захтева у поступку.  **За примену ове препоруке није потребна измена прописа.**   * 1. **Прихватање доказа о електронској уплати таксе, без печата банке** * **Документ 2: Доказ о уплати републичке административне таксе за захтев**   Предлаже се промена форме документа из оригинала или оверене копије у копију односно омогућавање подношења извода са пословног рачуна странке, без печата банке, у складу са мишљењем Министарства финансија бр. 434-01-7/07-04 од 25.05.2009. године, у коме се наводи да је извод са пословног рачуна странке, без печата банке, валидан доказ о уплати таксе.  **За примену ове препоруке није потребна измена прописа.**   * 1. **Увођење е-управе**   Поступак подразумева подношење захтева надлежном органу поштом или лично. Још увек није успостављена пуна електронска управа, нити поједини сегменти електронске комуникације.  У циљу увођења савремених начина административног поступања, ефикаснијег и jедноставнијег обављања послова, смањења папирологије и лакше комуникације, а у складу са Законом о електронској управи и Законом о електронском документу, електронској идентификацији и услугама од поверења у електронском пословању, предлаже се увођење е-управе, тако што ће се омогућити спровођење поступка електронским путем у целости.  **За примену ове препоруке, није потребна измена прописа.**  ДО УВОЂЕЊА Е-УПРАВЕ И ПРИМЕНЕ ПРЕПОРУКЕ 3.4:   * 1. **Електронско подношење захтева**   Поступак подразумева подношење захтева поштом или лично, у просторијама надлежног органа. Још увек није успостављена пуна електронска управа, нити поједини сегменти електронске комуникације. Законом о општем управном поступку („Сл. гласник“ РС. бр. 18/2016), чл. 56, предвиђено је електронско општење између органа и странака, а чланом 39. Закона о електронској управи ("Службени гласник РС", број 27/2018), који ће се примењивати од октобра 2019. године, уведена је обавеза органа да омогући пријем електронског поднеска преко Портала еУправе, другог електронског јединственог управног места или другим путем, у складу са законом којим се уређује електронски документ и услуге од поверења у електронском пословању.  У циљу поједностављења поступка, смањења папирологије за привредне субјекте и лакше комуникације, предлаже се омогућавање подношења захтева електронским путем, у складу са Законом о електронској управи и Законом о електронском документу, електронској идентификацији и услугама од поверења у електронском пословању, тако што ће подносилац слати захтев, потписан квалификованим електронским сертификатом, са пратећом документацијом, на имејл адресу надлежног органа.  **За примену ове препоруке, није потребна измена прописа.** | |
| 1. **САДРЖАЈ ПРЕПОРУКЕ СА НАЦРТОМ ПРОПИСА ЧИЈА СЕ ИЗМЕНА ПРЕДЛАЖЕ (уколико се предлаже измена прописа)** | |
| За спровођење препорука није потребна измена прописа | |
| 1. **ПРЕГЛЕД ОДРЕДБИ ПРОПИСА ЧИЈА СЕ ИЗМЕНА ПРЕДЛАЖЕ** | |
| За спровођење препорука није потребна измена прописа | |
| 1. **АНАЛИЗА ЕФЕКАТА ПРЕПОРУКЕ (АЕП)** | |
| Директни трошкови спровођења овог поступка за привредне субјекте на годишњем нивоу износе 291.560,91 РСД. Усвајање и примена препорука ће донети привредним субјектима годишње директне уштеде од 144.667,19 РСД или 1.189,48 ЕУР. Ове уштеде износе 49,62% укупних директних трошкова привредних субјеката у поступку.  Препоруке ће допринети смањењу документације, поједностављењу поступка за привредне субјекте и побољшању пословног амбијента. | |