**ДИГИТАЛИЗАЦИЈА УЗ ПОЈЕДНОСТАВЉЕЊЕ ПОСТУПКА УПИСА У РЕГИСТАР ОБЈЕКАТА ЗА УЗГОЈ ЖИВОТИЊА – ИНКУБАТОРСКЕ СТАНИЦЕ**

|  |  |
| --- | --- |
| **Назив административног поступка** | Упис у Регистар објеката за узгој животиња – инкубаторске станице |
| **Шифра поступка** | 16.01.0028 |
| **Регулаторно тело**  **(надлежно за спровођење препоруке)** | Министарство пољопривреде, шумарства и водопривреде  Управа за ветерину |
| **Правни оквир којим је уређен административни поступак** | * Закон о ветеринарству („Сл. гласник РС“, бр. 91/2005, 30/2010, 93/2012) * Правилник о регистрацији, односно одобравању објеката за узгој, држање и промет животиња („Сл. гласник РС“, бр. 36/2017) |
| **Прописи које треба променити /донети/укинути да би се спровеле препоруке** | 1. Правилник о регистрацији, односно одобравању објеката за узгој, држање и промет животиња („Сл. гласник РС“, бр. 36/2017) |
| **Рок за спровођење препорука** | Четврти квартал 2020.године |
| 1. **КРАТАК ОПИС ПРОБЛЕМА** | |
| Поступак се не спроводи сходно пропису којим је уређен, чиме се ствара правна несигурност за привредне субјекте.  Захтев се подноси на обрасцу који је објављен прописом и не садржи све елементе који су неопходни, што може довести до учесталих неуредних захтева, повећања трошкова и неефикасног спровођења поступка.  Евиденција о издатим актима, односно регистар објеката није јаван, иако је таква обавеза прописана прописом. | |
| 1. **САЖЕТАК ПРЕПОРУКА** | |
|  | |
| |  |  |  |  | | --- | --- | --- | --- | | **ПРЕПОРУКА** | **ПОТРЕБНА ИЗМЕНА/УКИДАЊЕ/ДОНОШЕЊЕ ПРОПИСА** | | **УКОЛИКО ЈЕ ОДГОВОР ДА, КОЈИХ** | | **Да** | **Не** | | **Документација** |  | | | | *Елиминација документа* |  | **Х** |  | | *Промена форме документа* |  | **Х** |  | | **Образац административног захтева** |  | | | | *Унапређење обрасца захтева* | **X** |  | **1** | | **Финансијски издаци** |  | | |  |  |  |  |  | | --- | --- | --- | --- | | *Укидање дела финансијског издатка* |  | **X** |  |  |  |  |  |  | | --- | --- | --- | --- | | **Регистар** |  | | | | *Увођење јавно доступног регистра/евиденција о издатим актима* |  | **X** |  | | |
| 1. **ОБРАЗЛОЖЕЊЕ** | |
| **Овај административни поступак је предвиђен за дигитализацију и то електронско подношење поднесака и прилога, електронско плаћање издатака, обавештавање и достављање акта електронским путем, а у складу са прописима којима су регулисани електронска управа, електронско пословање, електронски потпис и електронски документ.**   * 1. **Елиминација документа** * **Документ 2: Решење о испуњености минималних услова, као организације са посебним овлашћењима у погледу техничке опремљености и стручног кадра.**   Предлаже се елиминација документа 2: Решења о испуњености минималних услова које доноси друга организациона јединица Министарства пољопривреде, шумарства и водопривреде, који се потражује од подносиоца захтева у оригиналу или овереној копији, ради доказа о испуњености услова у погледу техничке опремљености и стручног кадра, на предлог члана оперативног тима и у складу са препоруком бр.3.1**, због тога што се документ 2, без правног основа за спровођење овог поступка, потраживао од подносиоца захтева, што је потврђено од стране члана оперативног тима.**    **За примену ове препорука није потребна измена прописа.**   * 1. **Промена форме документа 3. Доказ о уплати републичке административне таксе**     Предлаже се промена форме за Документ 3, из оригинала у извод са пословног рачуна странке без печата банке, у складу са мишљењем Министарства финансија бр. 434-01-7/07-04 од 25.05.2009. године у коме се наводи да је извод са пословног рачуна странке без печата банке валидан доказ о уплати таксе.  **За примену ове препорука није потребна измена прописа.**  **Управа за ветерину поставиће на својој веб презентацији обавештење за странке о томе да се као доказ о плаћању таксе/накнаде прихвата извод из банке пословног субјекта, без печата банке, на основу мишљења Министарства финансија бр. 434-01-7/07-04 од 25.05.2009. године, у коме се наводи да је извод са пословног рачуна странке, без печата банке, валидан доказ о уплати таксе, чиме ће се обезбедити спровођење препоруке.**   * 1. **Унапређење обрасца за подношење захтева**   Захтев у оквиру овог поступка се подноси писано, на обрасцу који је објављен у пропису, али не садрћи све потребне елементе за спровођење поступка. Предлаже се:   * Унапређење обрасца за подношење захтева, који ће садржати стандардне елементе обрасца захтева, који укључују:   + Назив РС, назив и седиште органа, назив организационе јединице, бр. телефона и електронска адреса организационе јединице која спроводи административни поступак;   + Шифру административног поступка или назив обрасца - може да стоји у горњем десном углу обрасца;   + Назив административног поступка (управна ствар која је предмет поступка);   + Места за унос информација о подносиоцу захтева (Назив, седиште, ПИБ, мат број, адреса електронске поште подносиоца захтева);   + Места за унос специфичних информација за конкретан поступак, укључујући и информације, потребне за прибављање података по службеној дужности;   + Информације о потребној документацији: * таксативно набројана сва потребна документа * форма докумената (оригинал, копија, оверена копија, копија уз оригинал на увид), уколико се документација подноси у папиру * издавалац документа * специфичности у вези документа, ако их има (нпр. број потребних примерака, уколико се документација подноси у папиру и у више од једног примерка или нпр. документ подносе само привредна друштва и сл.);   + Изјаву подносиоца захтева о прибављању података службеним путем: „Сагласан/а сам да орган за потребе поступка може да изврши увид, прибави и обради личне податке о чињеницама о којима се води службена евиденција, који су неопходни у поступку одлучивања (сходно члану 103. став 3. ЗУП-а).   1. ДА  2. НЕ  Иако је орган обавезан да изврши увид, прибави и обради личне податке, изјављујем да ћу сам/а за потребе поступка прибавити следеће податке: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Упознат/а сам да уколико наведене личне податке неопходне за одлучивање органа не поднесем у року од 8 дана, захтев за покретање поступка ће се сматрати неуредним и решењем ће се одбацити.   * + Место за унос података о месту и датуму подношења захтева;   + Место за потпис подносиоца захтева.   Уз образац захтева стоји и писмeна информација о:   * + Прописаном року за решавање предмета   + Финансијским издацима: * Износ издатка * Сврха уплате * Назив и адреса примаоца * Број рачуна * Модел и позив на број   **За примену ове препоруке, потребна је измена Правилника о регистрацији, односно одобравању објеката за узгој, држање и промет животиња.**   * 1. **Укидање дела финансијског издатка[[1]](#footnote-1)**   Надлежни орган, по наводима службеника неосновано наплаћује републичку административну таксу у износу од 310,00 динара према тарифном броју 1. Закона о републичком административним таксама, иако је прописана посебна такса за Упис у регистар објеката према тарифном броју 26. Закона о републичким административним таксама.  Тарифним бројем 1 је прописано да се такса за захтев наплаћује, само уколико законом није другачије прописано. Како је Законом прописана посебна такса за упис у регистар објеката према тарифном броју 26., неосновано се наплаћује републичка административна такса за захтев, па се предлаже њена елиминација.  **За примену ове препоруке, није потребна измена прописа.**   * 1. **Увођење јавно доступног регистра/евиденције о издатим актима**   Предлаже се да Управа за ветерину води регистар/евиденцију издатих аката који би био доступан на интернет страници Управе за ветерину, те да се на тај начин омогући јавна доступност издатих решења. Истовремено, ова препорука ће омогућити  примену члана 10. Закона о елекронској управи ("Службени гласник" РС, број 27/2018, којим се уводи обавеза свих органа да успостављају и воде регистре и евиденције у електронском облику.  Правилником о регистрацији, односно одобравању објеката за узгој, држање и промет животиња је прописано да се Регистровани објекти и одобрени објекти објављују на интернет страници Министарства.  Успостављена електронска евиденција података треба да буде доступна на званичној веб презентацији министарства и на порталу отворених података https://data.gov.rs/sr/discover/ .  **За примену ове препоруке, није потребна измена прописа.** | |
| 1. **САДРЖАЈ ПРЕПОРУКЕ СА НАЦРТОМ ПРОПИСА ЧИЈА СЕ ИЗМЕНА ПРЕДЛАЖЕ (уколико се предлаже измена прописа)** | |
| За примену препоруке 3.3. потребна je измена Правилникa о регистрацији, односно одобравању објеката за узгој, држање и промет животиња за измену обрасца. | |
| 1. **ПРЕГЛЕД ОДРЕДБИ ПРОПИСА ЧИЈА СЕ ИЗМЕНА ПРЕДЛАЖЕ** | |
| За примену препоруке 3.3. потребна je измена Правилникa о регистрацији, односно одобравању објеката за узгој, држање и промет животиња, за измену обрасца. | |
| 1. **АНАЛИЗА ЕФЕКАТА ПРЕПОРУКЕ (АЕП)** | |
| Директни трошкови спровођења овог поступка за привредне субјекте на годишњем нивоу износе 38.308,67 РСД. Усвајање и примена препорука ће донети привредним субјектима годишње директне уштеде од 20.146,77 РСД или 165,65 ЕУР. Ове уштеде износе 52,59% укупних директних трошкова привредних субјеката у поступку.  Препоруке ће допринети истоветности поступања, транспарентности поступка, смањењу издатака, смањењу документације и поједностављењу поступка за привредне субјекте. | |

1. *Дат је здружени износ таксе по три тарифна броја 1.и 26, тако да се елиминише само део финансијског издатка 1 у износу од 310 динара по тарифном броју 1, и истовремено нема елиминације документа – доказа о плаћању републичке административне таксе* [↑](#footnote-ref-1)