**-ПОЈЕДНОСТАВЉЕЊЕ ПОСТУПКА РЕГИСТРАЦИЈЕ ОБЈЕКТА ЗА ОБАВЉАЊЕ ПОСЛОВЕ ДЕЗИНФЕКЦИЈЕ, ДЕЗИНСЕКЦИЈЕ И ДЕРАТИЗАЦИЈЕ ВОЗИЛА**

|  |  |
| --- | --- |
| **Назив административног поступка** | Регистрација објекта за обављање послова дезинфекције, дезинсекције и дератизације возила |
| **Шифра поступка** | 16.01.0081 |
| **Регулаторно тело**  **(надлежно за спровођење препоруке)** | Министарство пољопривреде, шумарства и водопривреде  Управа за ветерину |
| **Правни оквир којим је уређен административни поступак** | 1. Закон о ветеринарству („Службени гласник РС”, бр. 91/05, 30/10, 93/12, 17/19 - др. закон) 2. Правилник о начину дезинфекције превозних средстава којима се превозе пошиљке животиња, производа, сировина и отпадака животињског порекла („Службени лист СФРЈ РС”, број 22/89) |
| **Прописи које треба променити /донети/укинути да би се спровеле препоруке** | 1. Доношење новог правилника о начину дезинфекције превозних средстава којима се превозе пошиљке животиња, производа, сировина и отпадака животињског порекла |
| **Рок за спровођење препорука** | Четврти квартал 2020. |
| 1. **КРАТАК ОПИС ПРОБЛЕМА** | |
| Захтев се подноси у слободној форми, што може довести до подношења непотпуних захтева.  Поступак ствара непотребно административно оптерећење, непридржавање обавезе надлежног органа у прибављању података које издају други јавни органи, по службеној дужности. Сходно томе, нарушено је једно од начела управног поступка - начело делотворности и економичности, по коме се поступак води уз што мање трошкова по странку.  Непотребно се захтева достављање одређених докумената у оригиналу или овереној копији.  Захтев се тренутно подноси лично и поштом, још увек није омогућено подношење захтева и издавање акта електронским путем, па постоји простор за његову оптимизацију.  Успостављене евиденције нису јавно доступне. | |
| 1. **САЖЕТАК ПРЕПОРУКА** | |
| |  |  |  |  | | --- | --- | --- | --- | | **ПРЕПОРУКА** | **ПОТРЕБНА ИЗМЕНА/УКИДАЊЕ/ДОНОШЕЊЕ ПРОПИСА** | | **УКОЛИКО ЈЕ ОДГОВОР ДА, КОЈИХ** | | **Да** | **Не** | | **Образац административног захтева** |  | | | | *Увођење обрасца захтева* |  | X |  | | **Прибављање података по службеној дужности и документација која се прибавља од странке** | X |  | 1 | | **Документација** |  | | | | *Прихватање доказа о електронској уплати таксе, без печата банке* |  | X |  | | **Увођење е-Управе** |  | X |  | | **Електронско подношење захтева** |  | X |  | | **Евиденције** |  | | | | *Успостављање јавне доступности постојеће евиденције* |  | X |  | | |
| 1. **ОБРАЗЛОЖЕЊЕ** | |
| * 1. **Образац административног захтева**   ***Увођење обрасца захтева***  Захтев у овом поступку се подноси у слободној форми, што може довести до подношења непотпуних захтева.  Предлаже се увођење стандардизованог обрасца за подношење захтева који ће олакшати учешће странкама у поступку, а који ће садржати потребне информације о документацији потребној у поступку, форми докумената, издаваоцима и специфичностима у вези докумената, као и информације потребне за прибављање података по службеној дужности:   * адреса непокретности, број парцеле и катастарска општина, ради провере правног основа коришћења непокретности, када је реч о укњиженим непокретностима   У обрасцу захтева треба да стоји и писана информација о прописаном року за решавање предмета, као и финансијским издацима (назив издатка, износ, сврха уплате, назив и адреса примаоца, број рачуна, модел и позив на број).  Предлаже се омогућавање електронског попуњавања обрасца захтева, као и његово постављање на званичну веб презентацију надлежног органа.  **За примену ове препоруке, није потребна измена прописа.**   * 1. **Прибављање података по службеној дужности и документација која се прибавља од странке**   Предлаже се елиминација подношења следећих докумената од стране подносиоца захтева, јер je надлежни орган дужан да, у складу са чл. 9. и 103. ЗОУП-а („Службени гласник РС”, бр. 18/16 и 95/2018), Законом о електронском документу, електронској идентификацији и услугама од поверења у електронском пословању („Службени гласник РС”, број 94/17), Законом о електронској управи („Службени гласник РС”, број 27/18) и Правилником о начину на који органи врше увид, прибављају, обрађују и уступају, односно достављају податке о чињеницама о којима се води службена евиденција из регистара у електронском облику, а који су неопходни за одлучивање у управном поступку ("Службени гласник РС", број 57/19), по службеној дужности прибави потребне податке од надлежног органа – „власника“ потребних података:   * **Документ број 2: Доказ о коришћењу простора (Власнички**   **лист)**  **Орган од кога је потребно прибавити податке: Републички геодетски завод – Служба за катастар непокретности**  Наведени документ прибавља се као доказ о коришћењу простора за случај књижног власништва и у случају да се врши промена адресе на којој се обавља делатност. Неопходни подаци за спровођење поступка су подаци о адреси и власништву на непокретности. Ови подаци се могу прибавити по службеној дужности од Републичког геодетског завода – Службе за катастар непокретности.  Предлаже се прибављање података по службеној дужности које је могуће спровести на један од следећих начина, зависно од тренутне доступности потребних података:     * + - 1. Путем Информационог система за размену података из регистара преко Сервисне магистрале органа;       2. Прибављањем података упитом ка регистру и уписивањем у софтверско решење органа који води поступак преко Сервисне магистрале органа.   Изузетно, орган може на захтев прибавити скуп података из регистра и уписати их у сопствено софтверско решење.  Уколико не постоје технички предуслови за размену података на начин описан у тачкама 1) и 2), орган, који спроводи поступак, у обавези је да примењује ЗОУП и податке потребне за одлучивање прибави директно од органа, надлежног за вођење службене евиденције, било конвенционалном директном комуникацијом или електронским путем.  Како би се ово омогућило, потребно је од подносиоца захтева затражити следеће неопходне информације: адреса непокретности, број катастарске парцеле и катастарска општина.   * **Документ број 7: МА образац пријава/одјава осигурања**   **Орган од кога је потребно прибавити податке: Централни регистар обавезног социјалног осигурања**  Наведени документ доставља се као доказ о томе да ли је лице запослено у ветеринарској организацији. Подаци се могу прибавити из базе Централног регистра обавезног социјалног осигурања која се налази на сервисној магистрали.  Предлаже се прибављање података по службеној дужности које је могуће спровести на један од следећих начина, зависно од тренутне доступности потребних података:     1. Путем Информационог система за размену података из регистара преко Сервисне магистрале органа; 2. Прибављањем података упитом ка регистру и уписивањем у софтверско решење органа који води поступак преко Сервисне магистрале органа.   Изузетно, орган може на захтев прибавити скуп података из регистра и уписати их у сопствено софтверско решење.  Уколико не постоје технички предуслови за размену података на начин описан у тачкама 1) и 2), орган, који спроводи поступак, у обавези је да примењује ЗОУП и податке потребне за одлучивање прибави директно од органа, надлежног за вођење службене евиденције, било конвенционалном директном комуникацијом или електронским путем.  Како би се ово омогућило, потребно је од подносиоца захтева затражити следеће неопходне информације: име и презиме лица за које се проверава радно правни статус и његов јмбг.   * **Документ број 8: Лиценца за ветеринара**   **Орган од кога је потребно прибавити податке: Ветеринарска комора Србије**  Наведени документ доставља се као доказ лице ангажовано код подносиоца захтева има лиценцу за ветеринара и користе се подаци о броју лиценце, важењу и лицу коме је издата лиценца. Ови подаци се могу прибавити по службеној дужности од Ветеринарске коморе Србије.  Предлаже се прибављање података по службеној дужности које је могуће спровести на један од следећих начина, зависно од тренутне доступности потребних података:     1. Путем Информационог система за размену података из регистара преко Сервисне магистрале органа; 2. Прибављањем података упитом ка регистру и уписивањем у софтверско решење органа који води поступак преко Сервисне магистрале органа.   Изузетно, орган може на захтев прибавити скуп података из регистра и уписати их у сопствено софтверско решење.  Уколико не постоје технички предуслови за размену података на начин описан у тачкама 1) и 2), орган, који спроводи поступак, у обавези је да примењује ЗОУП и податке потребне за одлучивање прибави директно од органа, надлежног за вођење службене евиденције, било конвенционалном директном комуникацијом било електронским путем. Уколико одређена службена евиденција није доступна преко сервисне магистрале органа, најбрже и најбезбедније орган може прибавити податке из такве евиденције коришћењем тзв. сервиса 15 еЗУП-а (платформа за кореспонденцију између органа), како би се избегла коресподенција и прибављање података преко мејла, који је значајно мање безбедно средство од наведеног сервиса, али до приступања наведеном сервису, орган може да прибави тражене податке и путем мејла.  Како би се ово омогућило, потребно је од подносиоца захтева затражити следеће неопходне информације: име и презиме ветеринара и број лиценце.  **За примену ове препоруке потребно је доношење новог правилника о начину дезинфекције превозних средстава којима се превозе пошиљке животиња, производа, сировина и отпадака животињског порекла. Пре измене прописа, потребно је да орган без одлагања приступи примени ЗОУП-а и размени података по службеној дужности.**   * 1. **Документација**   **Прихватање доказа о електронској уплати таксе, без печата банке**   * **Документ број 3: Доказ о уплати републичке административне таксе за захтев и**   **решење**  Предлаже се промена форме документа из оригинала у копију односно омогућавање подношења извода са пословног рачуна странке, без печата банке, у складу са мишљењем Министарства финансија бр. 434-01-7/07-04 од 25.05.2009. године, у коме се наводи да је извод са пословног рачуна странке, без печата банке, валидан доказ о уплати таксе.  **За примену ове препоруке није потребна измена прописа.**   * 1. **Увођење е-управе**   Поступак подразумева подношење захтева надлежном органу лично или поштом, а достављање акта подносиоцу захтева се спроводи поштом. Још увек није успостављена пуна електронска управа, нити поједини сегменти електронске комуникације.  У циљу увођења савремених начина административног поступања, ефикаснијег и jедноставнијег обављања послова, смањења папирологије и лакше комуникације, а у складу са Законом о електронској управи и Законом о електронском документу, електронској идентификацији и услугама од поверења у електронском пословању, предлаже се увођење пуне е-управе, тако што ће се омогућити спровођење поступка електронским путем у целости.  **За примену ове препоруке, није потребна измена прописа.**  **ДО УСПОСТАВЉАЊА Е-УПРАВЕ И ПРИМЕНЕ ПРЕПОРУКЕ 3.3:**   * 1. **Електронско подношење захтева**   Поступак подразумева подношење захтева поштом или лично, у просторијама надлежног органа. Још увек није успостављена пуна електронска управа, нити поједини сегменти електронске комуникације. Законом о општем управном поступку („Службени гласник РС”, број 18/2016 и 95/18 – аутентично тумачење), чл. 56, предвиђено је електронско општење између органа и странака, а чланом 39. Закона о електронској управи („Службени гласник РС” број 27/2018), који се примењује од октобра 2019. године, уведена је обавеза органа да омогући пријем електронског поднеска преко Портала еУправе, другог електронског јединственог управног места или другим путем, у складу са законом којим се уређује електронски документ и услуге од поверења у електронском пословању.  У циљу поједностављења поступка, смањења папирологије за привредне субјекте и лакше комуникације, предлаже се омогућавање подношења захтева електронским путем, у складу са Законом о електронској управи и Законом о електронском документу, електронској идентификацији и услугама од поверења у електронском пословању, тако што ће подносилац слати захтев, потписан квалификованим електронским сертификатом, са пратећом документацијом, на имејл адресу надлежног органа.  **За примену ове препоруке, није потребна измена прописа.**   * 1. **Евиденције**   ***Успостављање јавне доступности постојеће евиденције***  Надлежни орган, Министарство пољопривреде, шумарства и водопривреде, води следеће евиденције:   1. Регистар правних лица и предузетника за обављање ветеринарске делатности – лабораторије 2. Регистар правних лица и предузетника за обављање ветеринарске делатности -производња лекова, велетрговине ветеринарских лекова, ветеринарске апотеке, ДДД 3. Регистар правних лица и предузетника за обављање ветеринарске делатности – ветеринарске амбуланте, ветеринарске станице, ветеринарске клинике, центре за репродукцију животиња и вештачко осемењавање, центре за складиштење и дистрибуцију семена за вештачко осемењавање   Међутим, ове евиденције нису јавно доступне.  Предлаже се да се регистар/евиденција, који се води у отвореном, машински читљивом облику (база података), учини јавно доступним на званичној веб презентацији надлежног органа <http://www.vet.minpolj.gov.rs/srb/registri> и на Порталу отворених података <https://data.gov.rs/sr/discover/>.  Јавна доступност регистра предлаже се како би општа и стручна јавност имала прилику да се упозна са тиме који објекти су евидентирани за обављање ветеринарске делатности за обављање послова дезинфекције, дезинсекције и дератизације возила.  **За примену ове препоруке, није неопходна измена прописа.** | |
| **4. САДРЖАЈ ПРЕПОРУКЕ СА НАЦРТОМ ПРОПИСА ЧИЈА СЕ ИЗМЕНА ПРЕДЛАЖЕ (уколико се предлаже измена прописа)** | |
| Напомена: У наставку се налази Нацрт одредби новог Правилника о начину дезинфекције превозних средстава којима се превозе пошиљке животиња, производа, сировина и отпадака животињског порекла, а које се односе на регистрацију објекта за обављање послова дезинфекције, дезинсекције и дератизације возила.  **НАЦРТ**  **ПРАВИЛНИК О НАЧИНУ ДЕЗИНФЕКЦИЈЕ ПРЕВОЗНИХ СРЕДСТАВА КОЈИМА СЕ ПРЕВОЗЕ ПОШИЉКЕ ЖИВОТИЊА, ПРОИЗВОДА, СИРОВИНА И ОТПАДАКА ЖИВОТИЊСКОГ ПОРЕКЛА**  Члан X.  Овим правилником утврђују се ближи услови за добијање одобрења за обављање делатности дезифекције превозних средстава којима се превозе животиње, производи, сировине и отпаци животињског порекла, начин чишћења и дезинфекције превозних средстава којима се превозе пошиљке животиња, производа, сировина и отпадака животињског порекла.  Регистрација објекта за обављање послова дезинфекције, дезинсекције и дератизације возила  Члан X.  Захтев за обављање послова дезинфекције, дезинсекције и дератизације возила подноси се Министарству.  Уз захтев се достављају, односно прибављају следећи докази:   1. доказ о правном основу коришћења простора у копији, 2. уверење о оспособљености за обављање послова ДДД у копији, за једног ветеринара 3. доказ о заснивању радног односа за једног ветеринара 4. важећа лиценца за једног ветеринара 5. извод о регистрацији привредног субјекта код надлежног органа 6. доказ о уплати републиче административне таксе у копији   Министарство доказе из става 1. тачке 1. у случају књижног власништва, као и тач. 3. и 4. овог члана прибавља по службеној дужности.  Министарство утврђује испуњеност услова за обављање послова дезинфекције, дезинсекције и дератизације возила решењем, на основу ког се врши упис у Регистар правних лица и предузетника за обављање ветеринарске делатности.  Члан X.  Овај правилник ступа на снагу осмог дана од дана објављивања у „Службеном гласнику Републике Србије“. | |
| **5. ПРЕГЛЕД ОДРЕДБИ ПРОПИСА ЧИЈА СЕ ИЗМЕНА ПРЕДЛАЖЕ** | |
| За препоруку 3.2. потребно је доношење новог правилника о начину дезинфекције превозних средстава којима се превозе пошиљке животиња, производа, сировина и отпадака животињског порекла. | |
| 1. **АНАЛИЗА ЕФЕКАТА ПРЕПОРУКЕ (АЕП)** | |
| Директни трошкови спровођења овог поступка за привредне субјекте на годишњем нивоу износе 29.403,32 РСД. Усвајање и примена препорука ће донети привредним субјектима годишње директне уштеде од 9.319,25 РСД или 76,62 ЕУР. Ове уштеде износе 31,69% укупних директних трошкова привредних субјеката у поступку.  Препоруке ће допринети поједностављењу поступка за привредне субјекте, смањењу документације, истоветности поступка и транспарентности поступка. | |