**ПОЈЕДНОСТАВЉЕЊЕ ПОСТУПКА УПИСА У РЕГИСТАР ОБЈЕКАТА ЗА ДРЖАЊЕ ЖИВОТИЊА – ПАНСИОНИ**

|  |  |
| --- | --- |
| **Назив административног поступка** | Упис у Регистар објеката за држање животиња – пансиони |
| **Шифра поступка** | 16.01.0015 |
| **Регулаторно тело**  **(надлежно за спровођење препоруке)** | Министарство пољопривреде, шумарства и водопривреде  Управа за ветерину |
| **Правни оквир којим је уређен административни поступак** | * Закон о ветеринарству („Сл. гласник РС“, бр. 91/2005-3, 30/2010-120, 93/2012-29) * Закон о добробити животиња („Сл. гласник РС“, број 41/2009-191) * Правилник о условима које морају да испуњавају прихватилишта и пансиони за животиње („Сл. гласник РС“, број 19/2012-23) * Правилник о регистрацији, односно одобравању објеката за узгој, држање и промет животиња („Сл. гласник РС“, брoj 36/2017) |
| **Прописи које треба променити /донети/укинути да би се спровеле препоруке** | 1. Правилник о регистрацији, односно одобравању објеката за узгој, држање и промет животиња („Сл. гласник РС“, брoj 36/2017) |
| **Рок за спровођење препорука** | Четврти квартал 2020. |
| 1. **КРАТАК ОПИС ПРОБЛЕМА** | |
| У оквиру поступка, неосновано се наплаћује такса за захтев. Сходно томе, нарушено је једно од начела управног поступка – начело делотворности и економичности, по коме се поступак води уз што мање трошкова по странку.  Привредни субјекти подносе захтев на обрасцу који је објављен прописом, али који не садржи све податке који су потребни за спровођење поступка, што може довести до немогућности ефикасног спровођења поступка, услед недостатка информација потребних надлежном органу.  Такође, није омогућено електронско подношење захтева и достављање акта надлежног органа подносиоцу захтева електронским путем, као ни адекватан приступ информацијама о начину подношења и решавања захтева, што води до непредвидивости самог поступка. | |
| 1. **САЖЕТАК ПРЕПОРУКА** | |
|  | |
| |  |  |  |  | | --- | --- | --- | --- | | **ПРЕПОРУКА** | **ПОТРЕБНА ИЗМЕНА/УКИДАЊЕ/ДОНОШЕЊЕ ПРОПИСА** | | **УКОЛИКО ЈЕ ОДГОВОР ДА, КОЈИХ** | | **Да** | **Не** | | **Образац административног захтева** |  | | | | *Унапређење обрасца захтева* | X |  | 1 | | **Документација** |  | | | | *Промена форме документације* |  | X |  | | *Елиминација документације* |  | X |  | | **Подношење захтева и достављање акта надлежног органа подносицу захтева електронским путем** |  | X |  | | **Финансијски издаци** |  | | | | Укидање неосноване наплате финасијског издатка |  | X |  | | |
| 1. **ОБРАЗЛОЖЕЊЕ** | |
| * 1. **Образац административног захтева**   ***Унапређење обрасца захтева***  Захтев у оквиру овог поступка се подноси писано, на обрасцу, објављеном у Правилнику о регистрацији, односно одобравању објеката за узгој, држање и промет животиња („Сл. гласник РС“, брoj 36/2017). Предлаже се:   * Унапређење обрасца тако што ће се прописати следећи обавезни елементи које образац захтева садржи:   + Назив РС, назив и седиште органа, назив организационе јединице, бр. телефона и електронска адреса организационе јединице која спроводи административни поступак;   + Шифру административног поступка или назив обрасца - може да стоји у горњем десном углу обрасца;   + Назив административног поступка (управна ствар која је предмет поступка);   + Места за унос информација о подносиоцу захтева поступак (Назив, седиште, ПИБ, матични број, адреса електронске поште);   + Места за унос специфичних информација за конкретан поступак, укључујући и информације, потребне за прибављање података по службеној дужности (подаци о објекту, локацији објекта у коме ће се обављати делатност и врсти/врстама животиња које ће се налазити у објекту и сл);   + Информације о потребној документацији: * таксативно набројана сва потребна документа * форма докумената (оригинал, копија, оверена копија, копија уз оригинал на увид), уколико се документација подноси у папиру * издавалац документа * специфичности у вези документа, ако их има (нпр. број потребних примерака, уколико се документација подноси у папиру и у више од једног примерка или нпр. документ подносе само привредна друштва и сл.);   + Изјаву подносиоца захтева о прибављању података службеним путем: „Сагласан/а сам да орган за потребе поступка може да изврши увид, прибави и обради личне податке о чињеницама о којима се води службена евиденција, који су неопходни у поступку одлучивања (сходно члану 103. став 3. ЗУП-а).   1. ДА  2. НЕ  Иако је орган обавезан да изврши увид, прибави и обради личне податке, изјављујем да ћу сам/а за потребе поступка прибавити следеће податке: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Упознат/а сам да уколико наведене личне податке неопходне за одлучивање органа не поднесем у року од 8 дана, захтев за покретање поступка ће се сматрати неуредним и решењем ће се одбацити.   * + Место за унос података о месту и датуму подношења захтева;   + Место за потпис подносиоца захтева.   Уз образац захтева стоји и писмeна информација о:   * + Прописаном року за решавање предмета   + Финансијским издацима: * Износ издатка * Сврха уплате * Назив и адреса примаоца * Број рачуна * Модел и позив на број   Такође, предлаже се омогућавање електронског попуњавања обрасца захтева.  **За примену ове препоруке потребно је изменити и допунити Правилник о регистрацији, односно одобравању објеката за узгој, држање и промет животиња („Сл. гласник РС“, брoj 36/2017).**  **Што се тиче самог изгледа захтева, прописан образац захтева у прилогу Правилника треба ускладити са препоруком прописивања обавезних елемената. Због честих измена и допуна Закона о Републичким административним таксама, информације о финансијским издацима не би требало да се налазе у прописаном обрасцу (прилог Правилника), већ би се за подносиоца захтева налазиле у додатном прилогу обрасца захтева, чији изглед неће бити прописан Правилником.**   * 1. **Документација**   ***Промена форме документа***   * **Документ 1 и 2: Доказ  о уплати републичке административне таксе за захтев и за решење о упису у регистар**   Предлаже се промена форме документа из оригинала у копију односно омогућавање подношења извода са пословног рачуна странке, без печата банке, у складу са мишљењем Мнистарства финансија бр. 434-01-7/07-04 од 25.05.2009. године, у коме се наводи да је извод са пословног рачуна странке, без печата банке, валидан доказ о уплати таксе.  **Управа за ветерину поставиће на својој  веб презентацији обавештење за странке о томе да се као доказ о плаћању таксе/накнаде прихвата извод из банке пословног субјекта, без печата банке, на основу мишљења Министарства финансија бр. 434-01-7/07-04 од 25.05.2009. године, у коме се наводи да је извод са пословног рачуна странке, без печата банке, валидан доказ о уплати таксе, чиме ће се обезбедити спровођење препоруке.**  **За примену ове препоруке није потребна измена прописа**  ***Елиминација документације***   * **Документ 3: Захтев за упис у регистар**   Како се захтев за упис у регистар подноси у форми обрасца објављеног прописом, те како је претходно дата препорука да се образац захтева унапреди, предлаже се елиминација документа захтева, како би се избегло двоструко оптерећивање привредног субјекта са истом сврхом.  **За примену ове препоруке, није потребна измена прописа.**   * 1. **Подношење захтева и достављање акта надлежног органа подносиоцу захтева електронским путем**   Поступак подразумева подношење захтева надлежном органу поштом или лично, а достављање акта подносиоцу захтева поштом. Још увек није успостављена пуна електронска управа, нити поједини сегменти електронске комуникације.  Законом о општем управном поступку („Сл.гласник“РС. бр. 18/2016), чл. 56, предвиђено је електронско општење између органа и странака, а чланом 39. Закона о електронској управи ("Службени гласник РС", број 27/2018), који ће се примењивати од октобра 2019. године, уведена је обавеза органа да омогући пријем електронског поднеска преко Портала еУправа, другог електронског јединственог управног места или другим путем, у складу са законом којим се уређује електронски документ и услуге од поверења у електронском пословању. Члан 40. Закона о електронској управи обавезује орган да уверење, одлуку, решење, закључак, други електронски документ и/или податак из оквира своје надлежности достави кориснику електронским путем, а у папирном облику искључиво на захтев корисника.  У циљу увођења савремених начина административног поступања, ефикаснијег и једноставнијег обављања послова, смањења папирологије и лакше комуникације, а како надлежни орган располаже одговарајућим техничким предусловима, предлаже се да се, до успостављања пуне функције електронског поступања преко портала еУправе, омогући подношењe захтева и достављање акта надлежног органа подносиоцу захтева електронским путем, преко званичног налога електронске поште надлежног органа. Захтев подносиоца са пратећом документацијом и акт надлежног органа морају бити потписани квалификованим електронским сертификатом.  Како би се омогућила имплементација ове препоруке, потребно је да се предмет шаље електронски шаље писарници одакле ће се предмет даље прослеђивати надлежној организационој јединици.  Електронско подношење захтева и достављање акта надлежног органа подносиоцу захтева ће омогућити привредном сектору уштеде у погледу времена и трошкова.  **За примену ове препоруке, није потребна измена прописа.**   * 1. **Финансијски издаци**   ***Укидање неосноване наплате финансијског издатка***  Службеник је указао да се у поступку осим таксе за решење по захтеву за упис у регистар у износу од 1.550,00 динара из тарифног броја 19. Закона о републичким административним таксама, наплаћује и такса за захтев из тарифног броја 1. Закона о републичким административним таксама у износу од 310 динара. Наплата таксе за захтев од 310 динара није основана, јер је Законом о ветеринарству, одредбом члана 142, прописано да се наплаћује само такса за упис у регистар објеката.  Сходно наведеном договорено је укидање таксе за захтев.  **За примену ове препоруке није потребна измена прописа.** | |
| 1. **САДРЖАЈ ПРЕПОРУКЕ СА НАЦРТОМ ПРОПИСА ЧИЈА СЕ ИЗМЕНА ПРЕДЛАЖЕ (уколико се предлаже измена прописа)** | |
| За примену препоруке **3.1. Унапређење обрасца захтева** потребно је изменити и допунити Правилник о регистрацији, односно одобравању објеката за узгој, држање и промет животиња („Сл. гласник РС“, брoj 36/2017). | |
| 1. **ПРЕГЛЕД ОДРЕДБИ ПРОПИСА ЧИЈА СЕ ИЗМЕНА ПРЕДЛАЖЕ** | |
| За примену препоруке **3.1. Унапређење обрасца захтева** потребно је изменити и допунити Правилник о регистрацији, односно одобравању објеката за узгој, држање и промет животиња („Сл. гласник РС“, брoj 36/2017). | |
| 1. **АНАЛИЗА ЕФЕКАТА ПРЕПОРУКЕ (АЕП)** | |
| Препоруке ће допринети истоветности поступања, транспарентности поступка, поједностављењу поступка, смањењу издатака за привредне субјекте. Препорукама се утиче на побољшање пословног амбијента. | |