**ПОЈЕДНОСТАВЉАЊЕ ПОСТУПКА ПОВЕРАВАЊА ПОЈЕДИНИХ СТРУЧНИХ ПОСЛОВА ВЕТЕРИНАРСКЕ ИНСПЕКЦИЈЕ ВЕТЕРИНАРСКИМ СТАНИЦАМА**

|  |  |
| --- | --- |
| **Назив административног поступка** | Поверавање појединих стручних послова ветеринарске инспекције ветеринарским станицама |
| **Шифра поступка** | 16.01.0007 |
| **Регулаторно тело**  **(надлежно за спровођење препоруке)** | Министарство пољопривреде, шумарстава и водопривреде  Управа за ветерину |
| **Правни оквир којим је уређен административни поступак** | * Закон о ветеринарству („Сл. гласник РС“ бр. 91/2005, 30/2010, 93/2012) |
| **Прописи које треба променити /донети/укинути да би се спровеле препоруке** | 1. Закон о ветеринарству („Сл. гласник РС“ бр. 91/2005, 30/2010, 93/2012) |
| **Рок за спровођење препорука** | Четврти квартал 2020. године |
| 1. **КРАТАК ОПИС ПРОБЛЕМА** | |
| Поступак ствара административно оптерећење и трошкове привредним друштвима и другим правним лицима, на шта указује чињеница да начин утврђивања услова и документације која се подноси у поступку нису прописани, да се не поштује обавеза прибављања података које издају други јавни органи, по службеној дужности. Сходно томе, нарушено је једно од начела управног поступка - начело делотворности и економичности, по коме се поступак води уз што мање трошкова по странку.  Привредни субјекти подносе захтев у слободној форми, што може довести до немогућности ефикасног спровођења поступка, услед недостатка информација потребних надлежном органу. Није обезбеђен адекватан приступ информацијама о начину подношења и решавања захтева, што води до непредвидивости самог поступка. Такође, није омогућено подношење захтева и достављање акта надлежног органа подносиоцу захтева електронским путем.  Не воде се евиденције ветеринарских станица и овлашћених ветеринара. | |
| 1. **САЖЕТАК ПРЕПОРУКА** | |
| |  |  |  |  | | --- | --- | --- | --- | | **ПРЕПОРУКА** | **ПОТРЕБНА ИЗМЕНА/УКИДАЊЕ/ДОНОШЕЊЕ ПРОПИСА** | | **УКОЛИКО ЈЕ ОДГОВОР ДА, КОЈИХ** | | **Да** | **Не** | | **Прибављање података по службеној дужности** |  | Х |  | | **Утврђивање правног основа и потребне документације** |  | | | | *Прописивање начина провере испуњености услова и документације, која се доставља* | Х |  | 1 | | **Образац административног захтева** |  | | | | *Увођење обрасца захтева* |  | Х |  | | **Документација** |  | | | | *Промена форме документације* |  | X |  | | *Елиминација документације* |  | X |  | | **Подношење захтева и достављање акта надлежног органа подносиoцу захтева електронским путем** |  | Х |  | | **Евиденције** |  |  |  | | *Прописивање вођења евиденције и јавна доступност* | Х |  | 1 | | |
|  | |
| 1. **ОБРАЗЛОЖЕЊЕ** | |
| * 1. **Прибављање података по службеној дужности**   Предлаже се елиминација подношења следећих докумената од стране подносиоца захтева, јер je надлежни орган дужан да, у складу са члановима 9. и 103. ЗОУП-а ("Службени гласник РС", број 18 од 1. марта 2016.), Законом о електронском документу, електронској идентификацији и услугама од поверења у електронском пословању ("Службени гласник РС", број 94 од 19. октобра 2017.) и Уредбом о прибављању и уступању података о чињеницама о којима се води службена евиденција ("Службени гласник РС", број 56 од 7. јуна 2017), по службеној дужности прибави потребне податке од надлежног органа – „власника“ потребних података:   1. **Документ 4: Лиценцe за ветеринарe**   Наведени документ се од подносиоца захтева потражује као доказ о стручној оспособљености запослених ветеринара.  Предлаже се прибављање података по службеној дужности од Ветеринарске коморе Србије. Прибављање података по службеној дужности се може спровести на један од следећих начина:   * Путем информационог система еЗУП на порталу е-Управа[[1]](#footnote-1):   + Увидом у постојећу базу података Ветеринарске коморе Србије, након што Ветеринарска комора омогући доступност базе и приступање подацима о лиценцама и њиховом важењу или   + Коришћењем тзв. сервиса 15 еЗУП-а (платформа за кореспонденцију између органа) за прибављање оних података чији увид још увек није обезбеђен постојећим базама података у еЗУП-у (потребно да систему приступе оба органа) или * Путем имејл кореспонденције са Ветеринарском комором Србије. Предуслов за ову активност је поседовање е-налога електронске поште и електронског квалификованог сертификата овлашћеног службеног лица.   Како би се ово омогућило, у обрасцу захтева је потребно затражити неопходне информације (име и презиме ветеринара и број ветеринарске лиценце).  **За примену препорука за прибављање података по службеној дужности, није неопходна измена прописа, будући да, у складу са чланом 215. ЗОУП-а, одредбе закона и других прописа према којима се установљава обавеза за странку и другог учесника у поступку да органу достављају податке о чињеницама о којима се води службена евиденција, супротно одредбама чл. 9. и 103. овог закона, престају да важе истеком 90 дана од дана ступања на снагу овог закона.**   * 1. **Утврђивање правног основа и потребне документације**   ***Прописивање начина провере испуњености услова и документације, која се доставља***  Како би се обезбедила потпуна правна сигурност привредних субјеката, предлаже се прописивање начина провере испуњености услова и документације, која се доставља приликом подношења захтева.  Потребно је законом прецизирати да:   * податке о броју и датуму издавања решења о испуњености услова за обављање ветеринарске делатности и решења о упису у Регистар правних лица и предузетника за обављање ветеринарске делатности, прибавља надлежни орган по службеној дужности и * испуњеност прописаних услова у погледу простора, средстава за рад и других услова, које морају испуњавати ветеринарске станице које обављају поверене стручне послове ветеринарске инспекције, проверава надлежна ветеринарска инспекција према месту налажења објекта, по службеној дужности, посетом привредном субјекту.   Такође, законом је потребно прецизирати да се уз захтев подноси искључиво следећа документација:   * Доказ о уплати таксе – копија. * Доказ о завршеном посебном програму стручног оспособљавања у случају поверавања стручних послова ветеринарско-санитарног прегледа животиња одређених за клање, меса и производа животињског порекла пре стављања у промет - копија   **За примену ове препоруке, потребно је изменити и допунити Закон о ветеринарству („Сл. гласник РС“ бр. 91/2005, 30/2010, 93/2012).**   * 1. **Образац за подношење захтева**   ***Увођење обрасца захтева***  Захтев у оквиру овог поступка се подноси писано, у слободној форми, односно стандардан образац захтева не постоји. Предлаже се:   * Увођење обрасца за подношење захтева, који ће садржати стандардне елементе обрасца захтева, који укључују:   + Назив РС, назив и седиште органа, назив организационе јединице, бр. телефона и електронска адреса организационе јединице која спроводи административни поступак;   + Шифру административног поступка или назив обрасца - може да стоји у горњем десном углу обрасца;   + Назив административног поступка (управна ствар која је предмет поступка);   + Места за унос информација о подносиоцу захтева поступак (Назив, седиште, ПИБ, матични број, адреса електронске поште);   + Места за унос специфичних информација за конкретан поступак, укључујући и информације, потребне за прибављање података по службеној дужности (број и датум издавања решења о испуњености услова за обављање ветеринарске делатности и решења о упису у Регистар правних лица и предузетника за обављање ветеринарске делатности, име и презиме ветеринара за које се тражи овлашћење са подацима о броју личне карте и броју ветеринарске лиценце);   + Информације о потребној документацији: * таксативно набројана сва потребна документа * форма докумената (оригинал, копија, оверена копија, копија уз оригинал на увид), уколико се документација подноси у папиру * издавалац документа * специфичности у вези документа, ако их има (нпр. број потребних примерака, уколико се документација подноси у папиру и у више од једног примерка или нпр. документ подносе само привредна друштва и сл.);   + Изјаву подносиоца захтева о прибављању података службеним путем: „Сагласан/а сам да орган за потребе поступка може да изврши увид, прибави и обради личне податке о чињеницама о којима се води службена евиденција, који су неопходни у поступку одлучивања (сходно члану 103. став 3. ЗУП-а).   1. ДА  2. НЕ  Иако је орган обавезан да изврши увид, прибави и обради личне податке, изјављујем да ћу сам/а за потребе поступка прибавити следеће податке: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Упознат/а сам да уколико наведене личне податке неопходне за одлучивање органа не поднесем у року од 8 дана, захтев за покретање поступка ће се сматрати неуредним и решењем ће се одбацити.   * + Место за унос података о месту и датуму подношења захтева;   + Место за потпис подносиоца захтева.   Уз образац захтева стоји и писмeна информација о:   * + Прописаном року за решавање предмета   + Финансијским издацима: * Износ издатка * Сврха уплате * Назив и адреса примаоца * Број рачуна * Модел и позив на број   **За примену ове препоруке, није неопходна измена прописа.**   * 1. **Документација**   ***Промена форме документације***   * **Документ 2 и 7: Доказ  о уплати републичке административне таксе за решења о утврђивању испуњености услова ветеринарске станице за обављање појединих стручних послова ветеринарске инспекције, у складу са законом којим се уређује ветеринарство и** **за издавање овлашћења лицима која обављају стручне послове ветеринарске инспекције, у складу са законом којим се уређује ветеринарство**   Предлаже се промена форме документа из оригинала у копију односно омогућавање подношења извода са пословног рачуна странке, без печата банке, у складу са мишљењем Мнистарства финансија бр. 434-01-7/07-04 од 25.05.2009. године, у коме се наводи да је извод са пословног рачуна странке, без печата банке, валидан доказ о уплати таксе.  **Управа за ветерину поставиће на својој  веб презентацији обавештење за странке о томе да се као доказ о плаћању таксе/накнаде прихвата извод из банке пословног субјекта, без печата банке, на основу мишљења Министарства финансија бр. 434-01-7/07-04 од 25.05.2009. године, у коме се наводи да је извод са пословног рачуна странке, без печата банке, валидан доказ о уплати таксе, чиме ће се обезбедити спровођење препоруке.**  **За примену ове препоруке није потребна измена прописа.**  ***Елиминација документације***   * **Документ 1: Захтев за поверавање стручних послова ветеринарске инспекције**   Како се захтев за поверавање стручних послова ветеринарске инспекције подноси у слободној форми, те како је претходно дата препорука да се за захтев уведе стандардна форма обрасца, то се предлаже елиминација документа захтева који у слободној форми сачињава подносилац. **За примену ове препоруке, није неопходна измена прописа.**   * **Документ 3: Фотокопије личних карата ветеринара за које се тражи овлашћење**   Фотокопија личних карата за ветеринаре за које се тражи овлашћење потражују се у поступку ради достављања података о ветеринарима за које се тражи овлашћење.  На предлог оперативног тима договорено је да се документ елиминише, а да се у обрасцу захтева наведе име и презиме и ЈМБГ ветеринара, уз изјаву о заштити података, како би надлежни орган могао да у решењу о овлашћењу ветеринара за обављање појединих стручних послова ветеринарске инспекције, унесе одговарајуће податке о ветеринару овлашћеном за обављање ових послова.  **За примену ове препоруке није потребна измена прописа.**   * 1. **Подношење захтева и достављање акта надлежног органа подносиоцу захтева електронским путем**   Поступак подразумева подношење захтева надлежном органу поштом или лично, а достављање акта подносиоцу захтева поштом. Још увек није успостављена пуна електронска управа, нити поједини сегменти електронске комуникације.  Законом о општем управном поступку („Сл.гласник“РС. бр. 18/2016), чл. 56, предвиђено је електронско општење између органа и странака, а чланом 39. Закона о електронској управи ("Службени гласник РС", број 27/2018), који ће се примењивати од октобра 2019. године, уведена је обавеза органа да омогући пријем електронског поднеска преко Портала еУправа, другог електронског јединственог управног места или другим путем, у складу са законом којим се уређује електронски документ и услуге од поверења у електронском пословању. Члан 40. Закона о електронској управи обавезује орган да уверење, одлуку, решење, закључак, други електронски документ и/или податак из оквира своје надлежности достави кориснику електронским путем, а у папирном облику искључиво на захтев корисника.  У циљу увођења савремених начина административног поступања, ефикаснијег и једноставнијег обављања послова, смањења папирологије и лакше комуникације, а како надлежни орган располаже одговарајућим техничким предусловима, предлаже се да се, до успостављања пуне функције електронског поступања преко портала еУправе, омогући подношењe захтева и достављање акта надлежног органа подносиоцу захтева електронским путем, преко званичног налога електронске поште надлежног органа. Захтев подносиоца са пратећом документацијом и акт надлежног органа морају бити потписани квалификованим електронским сертификатом.  Потребно је обезбедити да се захтев електронски шаље писарници одакле ће се предмет даље прослеђивати надлежној организационој јединици.  Електронско подношење захтева и достављање акта надлежног органа подносиоцу захтева ће омогућити привредном сектору уштеде у погледу времена и трошкова.  **За примену ове препоруке није потребна измена прописа.**   * 1. **Евиденције**   ***Прописивање вођења евиденција и јавна доступност***  У циљу транспарентности и правне сигурности корисника услуга, предлаже се прописивање вођења евиденција ветеринарских станица и овлашћених ветеринара у тим ветеринарским станицама којима у поверени поједини стручни послови ветеринарске инспекције.  Предлаже се да евиденција садржи податке ветеринарским станицама, укључујучи податке о пословном имену, седишту, матичном броју, ПИБ-у, адресама објеката, овлашћеним ветеринарима укључујући податке о имену и презимену, броју ветеринарске лиценце, надлежном органу, организационој јединици и надлежном службенику.  Вођење евиденција предлаже се у отвореном, машински читљивом облику (база података).  **За примену ове препоруке, потребно је изменити и допунити Закон о ветеринарству („Сл. гласник РС“ бр. 91/2005-3, 30/2010-120, 93/2012-29), члан 148.** | |
| 1. **САДРЖАЈ ПРЕПОРУКЕ СА НАЦРТОМ ПРОПИСА ЧИЈА СЕ ИЗМЕНА ПРЕДЛАЖЕ (уколико се предлаже измена прописа)** | |
| **1**  **НАЦРТ**  **ЗАКОН О ИЗМЕНАМА И ДОПУНАМА ЗАКОНА О ВЕТЕРИНАРСТВУ**  **Члан 1.**  У Закону о ветеринарству („Сл. гласник РС“ бр. 91/2005, 30/2010, 93/2012) у члану 148, став 3. брише се.  Додају се нови ставови 3, 4, 5. и 6. који гласе:  „Надлежна ветеринарска инспекција, према месту налажења објекта, утврђује испуњеност услова у погледу простора, средстава за рад и других услова, које морају испуњавати ветеринарске станице за обављање стручних послова из става 1. овог члана, посетом привредном субјекту, о чему сачињава записник.  Министарство прибавља по службеној дужности:   1. податке о испуњености услова за обављање ветеринарске делатности и упису у регистар правних лица и предузетника за обављање ветеринарске делатности и 2. податке којима се доказује испуњеност услова у погледу запослења и стручне оспособљености лица која обављају стручне послове ветеринарске инспекције.   Када су ветеринарској станици поверени стручни послови ветеринарско-санитарног прегледа животиња одређених за клање, меса и производа животињског порекла пре стављања у промет, ветеринарска станица уз захтев за издавање решења о испуњености услова за обављање стручних послова из става 1. овог члана, доставља доказ о завршеном посебном програму стручног оспособљавања, у копији  Министар надлежан за послове ветеринарства доноси решење о испуњености услова за обављање послова из става 1. овог члана и решење којим се даје овлашћење лицу из ветеринарске станице за обављање стручних послова ветеринарске инспекције.  Досадашњи став 4. постаје став 7.  Досадашњи став 5. брише се.  После става 7. додаје се нови став 8. који гласи:  „Министарство води евиденцију о овлашћеним ветеринарским станицама и овлашћеним ветеринарима у ветеринарским станицама којима су поверени сви или поједини стручни послови из става 1. овог члана, у електронској форми, у складу са прописима који регулишу електронско пословање.“  **Члан 2.**  Овај закон ступа на снагу осмог дана од дана објављивања у „Службеном гласнику Републике Србије”. | |
| 1. **ПРЕГЛЕД ОДРЕДБИ ПРОПИСА ЧИЈА СЕ ИЗМЕНА ПРЕДЛАЖЕ** | |
| **ПРЕГЛЕД ОДРЕДБИ**  **ЗАКОНА О ВЕТЕРИНАРСТВУ КОЈЕ СЕ МЕЊАЈУ И ДОПУЊУЈУ**  **Члан 148.**  Ветеринарска станица која испуњава услове из члана 17. овог закона може обављати поједине стручне послове ветеринарске инспекције, и то:  1) ветеринарско-санитарни преглед животиња, производа животињског порекла, хране животињског порекла и хране за животиње у унутрашњем промету;  2) ветеринарско-санитарни преглед животиња одређених за клање, меса и производа животињског порекла пре стављања у промет;  3) ветеринарско-санитарни преглед превозних средстава којима се обавља превоз животиња, производа животињског порекла, хране животињског порекла, хране за животиње и споредних производа животињског порекла у унутрашњем промету;  4) издавања уверења о статусу газдинства слободног од одређене заразне болести.  Ветеринарска станица не може обављати стручне послове из става 1. овог члана у односу на сопствене животиње, производе животињског порекла, храну животињског порекла, храну за животиње, споредне производе животињског порекла и сопствена превозна средства.  ~~Испуњеност услова за обављање послова из става 1. овог члана утврђује министар.~~  НАДЛЕЖНА ВЕТЕРИНАРСКА ИНСПЕКЦИЈА, ПРЕМА МЕСТУ НАЛАЖЕЊА ОБЈЕКТА, УТВРЂУЈЕ ИСПУЊЕНОСТ УСЛОВА У ПОГЛЕДУ ПРОСТОРА, СРЕДСТАВА ЗА РАД И ДРУГИХ УСЛОВА, КОЈЕ МОРАЈУ ИСПУЊАВАТИ ВЕТЕРИНАРСКЕ СТАНИЦЕ ЗА ОБАВЉАЊЕ СТРУЧНИХ ПОСЛОВА ИЗ СТАВА 1. ОВОГ ЧЛАНА, ПОСЕТОМ ПРИВРЕДНОМ СУБЈЕКТУ, О ЧЕМУ САЧИЊАВА ЗАПИСНИК.  МИНИСТАРСТВО ПРИБАВЉА ПО СЛУЖБЕНОЈ ДУЖНОСТИ:   1. ПОДАТКЕ О ИСПУЊЕНОСТИ УСЛОВА ЗА ОБАВЉАЊЕ ВЕТЕРИНАРСКЕ ДЕЛАТНОСТИ И УПИСУ У РЕГИСТАР ПРАВНИХ ЛИЦА И ПРЕДУЗЕТНИКА ЗА ОБАВЉАЊЕ ВЕТЕРИНАРСКЕ ДЕЛАТНОСТИ И 2. ПОДАТКЕ КОЈИМА СЕ ДОКАЗУЈЕ ИСПУЊЕНОСТ УСЛОВА У ПОГЛЕДУ ЗАПОСЛЕЊА И СТРУЧНЕ ОСПОСОБЉЕНОСТИ ЛИЦА КОЈА ОБАВЉАЈУ СТРУЧНЕ ПОСЛОВЕ ВЕТЕРИНАРСКЕ ИНСПЕКЦИЈЕ.   КАДА СУ ВЕТЕРИНАРСКОЈ СТАНИЦИ ПОВЕРЕНИ СТРУЧНИ ПОСЛОВИ ВЕТЕРИНАРСКО-САНИТАРНОГ ПРЕГЛЕДА ЖИВОТИЊА ОДРЕЂЕНИХ ЗА КЛАЊЕ, МЕСА И ПРОИЗВОДА ЖИВОТИЊСКОГ ПОРЕКЛА ПРЕ СТАВЉАЊА У ПРОМЕТ, ВЕТЕРИНАРСКА СТАНИЦА УЗ ЗАХТЕВ ЗА ИЗДАВАЊЕ РЕШЕЊА О ИСПУЊЕНОСТИ УСЛОВА ЗА ОБАВЉАЊЕ СТРУЧНИХ ПОСЛОВА ИЗ СТАВА 1. ОВОГ ЧЛАНА, ДОСТАВЉА ДОКАЗ О ЗАВРШЕНОМ ПОСЕБНОМ ПРОГРАМУ СТРУЧНОГ ОСПОСОБЉАВАЊА, У КОПИЈИ.  МИНИСТАР НАДЛЕЖАН ЗА ПОСЛОВЕ ВЕТЕРИНАРСТВА ДОНОСИ РЕШЕЊЕ О ИСПУЊЕНОСТИ УСЛОВА ЗА ОБАВЉАЊЕ ПОСЛОВА ИЗ СТАВА 1. ОВОГ ЧЛАНА И РЕШЕЊЕ КОЈИМ СЕ ДАЈЕ ОВЛАШЋЕЊЕ ЛИЦУ ИЗ ВЕТЕРИНАРСКЕ СТАНИЦЕ ЗА ОБАВЉАЊЕ СТРУЧНИХ ПОСЛОВА ВЕТЕРИНАРСКЕ ИНСПЕКЦИЈЕ.  Решење о испуњености услова за обављање послова из става 1. овог члана објављује се у „Службеном гласнику Републике Србије”.  ~~Лице које обавља стручне послове ветеринарске инспекције мора имати овлашћење које издаје Министарство.~~  МИНИСТАРСТВО ВОДИ ЕВИДЕНЦИЈУ О ОВЛАШЋЕНИМ ВЕТЕРИНАРСКИМ СТАНИЦАМА И ОВЛАШЋЕНИМ ВЕТЕРИНАРИМА У ВЕТЕРИНАРСКИМ СТАНИЦАМА КОЈИМА СУ ПОВЕРЕНИ СВИ ИЛИ ПОЈЕДИНИ СТРУЧНИ ПОСЛОВИ ИЗ СТАВА 1. ОВОГ ЧЛАНА, У ЕЛЕКТРОНСКОЈ ФОРМИ, У СКЛАДУ СА ПРОПИСИМА КОЈИ РЕГУЛИШУ ЕЛЕКТРОНСКО ПОСЛОВАЊЕ. | |
| 1. **АНАЛИЗА ЕФЕКАТА ПРЕПОРУКЕ (АЕП)** | |
| Препоруке ће допринети истоветности поступања, транспарентности поступка, правној сигурности привредних субјеката, поједностављењу поступка, смањењу документације за привредне субјекте. Препорукама се утиче на побољшање пословног амбијента. | |

1. *Предуслов за прибављање података путем е-ЗУП-а је приступање овом информационом систему, у складу са Упутством о примени**Уредбе о прибављању и уступању података о чињеницама о којима се води службена евиденција (*[*http://mduls.gov.rs/reforma-javne-uprave/reforma-upravnog-postupka/podrska-zaposlenima-u-koriscenju-ezup-a/*](http://mduls.gov.rs/reforma-javne-uprave/reforma-upravnog-postupka/podrska-zaposlenima-u-koriscenju-ezup-a/)*).*  [↑](#footnote-ref-1)