**ПОЈЕДНОСТАВЉЕЊЕ ПОСТУПКА КАДРОВСКИХ ПРОМЕНА У ВЕТЕРИНАРСКОЈ ОРГАНИЗАЦИЈИ**

|  |  |
| --- | --- |
| **Назив административног поступка** | Кадровске промене у ветеринарској организацији |
| **Шифра поступка** | 16.01.0033 |
| **Регулаторно тело**  **(надлежно за спровођење препоруке)** | Министарство пољопривреде, шумарства и водопривреде  Управа за ветерину |
| **Правни оквир којим је уређен административни поступак** | * Закон о ветеринарству („Службени гласник РС”, бр. 91/05, 30/10, 93/12, 17/19-др.закон) |
| **Прописи које треба променити /донети/укинути да би се спровеле препоруке** | 1. Доношење новог Закона о ветеринарству 2. Доношење правилника о условима у погледу објеката, опреме и средстава за рад, као и у погледу стручног кадра које мора да испуњава правно лице за обављање ветеринарске делатности |
| **Рок за спровођење препорука** | Четврти квартал 2020. године |
| 1. **КРАТАК ОПИС ПРОБЛЕМА** | |
| Поступак се спроводи неефикасно јер нема правног основа за спровођење поступка, самим тим надлежни орган не прибавља податке по службеној дужности од других органа о којима се води евиденција. Такође не постоји могућност електронског подношења захтева. | |
| 1. **САЖЕТАК ПРЕПОРУКА** | |
|  | |
| |  |  |  |  |  | | --- | --- | --- | --- | --- | | **ПРЕПОРУКА** | **ПОТРЕБНА ИЗМЕНА/УКИДАЊЕ/ДОНОШЕЊЕ ПРОПИСА** | | **УКОЛИКО ЈЕ ОДГОВОР ДА, КОЈИХ** | | | **Да** | **Не** | | **Утврђивање правног основа и начина провере испуњености услова** | **X** |  | **1** | | **Прибављање података по службеној дужности и документација која се прибавља од странке** | **X** |  | **2** | | **Увођење е-управе** |  | **X** |  | | **Подношење захтева електронским путем** |  | **X** |  | | |
| 1. **ОБРАЗЛОЖЕЊЕ** | |
| * 1. **Утврђивање правног основа и начина провере испуњености услова**   Као правни основ за спровођење административног поступка наведен је члан 17. Закона о ветеринарству („Службени гласник РС”, бр. 91/05, 30/10, 93/12, 17/19-др.закон) којим није јасно прописан поступак и обавеза привредног субјеката, односно ветеринарске станице да подносе Управи за ветерину обавештење о промени ветеринара у случају кадровских промена, нити коју је документацију је потребно приложити нити у ком року је дужан да то учини.  Како се поред формулара за праћење промене запослених ветеринара (образац који је припремила организациона јединица) подноси документација која се може прибавити по службеној дужности од других органа (видети препоруку 3.2) неопходно је прописати да је ветеринарска станица дужна да поднесе обавештење Управи за ветерину, у року од 3 дана од дана настале кадровске промене, а да ће Управа за ветерину по службеној дужности проверити да ли је ветеринар засновао радни однос код подносиоца или му је радни однос престао и да ли ветеринар поседује одговарајућу лиценцу уколико је радни однос заснован.  **За спровођење ове препоруке, потребно је да буде уграђена у нови Закон о ветеринарству чије се доношење планира.**   * 1. **Прибављање података по службеној дужности и документација која се прибавља од странке**   Предлаже се елиминација подношења следећих докумената од стране подносиоца захтева, јер je надлежни орган дужан да, у складу са чл. 9. и 103. ЗОУП-а („Службени гласник РС”, број 18/16 и 95/2018), Законом о електронском документу, електронској идентификацији и услугама од поверења у електронском пословању („Службени гласник РС”, број 94/17.), Законом о електронској управи („Службени гласник РС”, број 27/18) и Правилником о начину на који органи врше увид, прибављају, обрађују и уступају, односно достављају податке о чињеницама о којима се води службена евиденција из регистара у електронском облику, а који су неопходни за одлучивање у управном поступку ("Службени гласник РС", број 57/19.), по службеној дужности прибави потребне податке од надлежног органа – „власника“ потребних података:   * **Документ 2: МА образац пријава/одјава осигурања**   **Орган од кога је потребно прибавити податке: Централни регистар обавезног социјалног осигурања**  Наведени документ доставља се као доказ о томе да ли је ветеринар запослен у ветеринарској организацији или да му је престао радни однос и ако се подаци могу прибавити из базе Централног регистра обавезног социјалног осигурања која се налази на сервисној магистрали.    Предлаже се прибављање података по службеној дужности које је могуће спровести на један од следећих начина, зависно од тренутне доступности потребних података:     * + - 1. Путем Информационог система за размену података из регистара преко Сервисне магистрале органа;       2. Прибављањем података упитом ка регистру и уписивањем у софтверско решење органа који води поступак преко Сервисне магистрале органа.   Изузетно, орган може на захтев прибавити скуп података из регистра и уписати их у сопствено софтверско решење.  Уколико не постоје технички предуслови за размену података на начин описан у тачкама 1) и 2), орган, који спроводи поступак, у обавези је да примењује ЗОУП и податке потребне за одлучивање прибави директно од органа, надлежног за вођење службене евиденције, било конвенционалном директном комуникацијом или електронским путем.  Како би се ово омогућило, потребно је од подносиоца захтева затражити следеће неопходне информације: име, презиме и јмбг ветеринара.  **За спровођење ове препоруке, потребно је доношење правилника о условима у погледу објеката, опреме и средстава за рад, као и у погледу стручног кадра које мора да испуњава правно лице за обављање ветеринарске делатности.**  **Пре измене прописа, орган ће без одлагања приступити примени ЗОУП-а и размени података по службеној дужности.**   * **Документ 3: Лиценца за ветеринара**   **Орган од кога је потребно прибавити податке: Ветеринарска комора Србије**  Наведени документ прибавља се као доказ о оспособљености ветеринара. Неопходни подаци за спровођење поступка о броју лиценце, важењу и лицу коме је лиценца издата се могу прибавити из службене евиденције Ветеринарске коморе Србије.    Предлаже се прибављање података по службеној дужности које је могуће спровести на један од следећих начина, зависно од тренутне доступности потребних података:     1. Путем Информационог система за размену података из регистара преко Сервисне магистрале органа; 2. Прибављањем података упитом ка регистру и уписивањем у софтверско решење органа који води поступак преко Сервисне магистрале органа.   Изузетно, орган може на захтев прибавити скуп података из регистра и уписати их у сопствено софтверско решење.  Уколико не постоје технички предуслови за размену података на начин описан у тачкама 1) и 2), орган, који спроводи поступак, у обавези је да примењује ЗОУП и податке потребне за одлучивање прибави директно од органа, надлежног за вођење службене евиденције, било конвенционалном директном комуникацијом било електронским путем. Уколико одређена службена евиденција није доступна преко сервисне магистрале органа, најбрже и најбезбедније орган може прибавити податке из такве евиденције коришћењем тзв. сервиса 15 еЗУП-а (платформа за кореспонденцију између органа), како би се избегла коресподенција и прибављање података преко мејла, који је значајно мање безбедно средство од наведеног сервиса, али до приступања наведеном сервису, орган може да прибави тражене податке и путем мејла.  Како би се ово омогућило, потребно је од подносиоца захтева затражити следеће неопходне информације: име, презиме ветеринара, датум издавања лиценце и број лиценце ветеринара.  **За спровођење ове препоруке, потребно је доношење правилника о условима у погледу објеката, опреме и средстава за рад, као и у погледу стручног кадра које мора да испуњава правно лице за обављање ветеринарске делатности.**  **Пре измене прописа, орган ће без одлагања приступити примени ЗОУП-а и размени података по службеној дужности.**   * 1. **Увођење е-управе**   Поступак подразумева подношење захтева надлежном органу поштом или лично. Још увек није успостављена пуна електронска управа, нити поједини сегменти електронске комуникације.  У циљу увођења савремених начина административног поступања, ефикаснијег и jедноставнијег обављања послова, смањења папирологије и лакше комуникације, а у складу са Законом о електронској управи и Законом о електронском документу, електронској идентификацији и услугама од поверења у електронском пословању, предлаже се увођење е-управе, тако што ће се омогућити спровођење поступка електронским путем у целости.  **За примену ове препоруке, није потребна измена прописа.**  ДО УСПОСТАВЉАЊЕ Е-УПРАВЕ И ПРИМЕНЕ ПРЕПОРУКЕ 3.3:   * 1. **Електронско подношење захтева**   Поступак подразумева подношење захтева поштом или лично, у просторијама надлежног органа. Још увек није успостављена пуна електронска управа, нити поједини сегменти електронске комуникације. Законом о општем управном поступку („Сл. гласник“ РС. бр. 18/2016), чл. 56, предвиђено је електронско општење између органа и странака, а чланом 39. Закона о електронској управи ("Службени гласник РС", број 27/2018), који ће се примењивати од октобра 2019. године, уведена је обавеза органа да омогући пријем електронског поднеска преко Портала еУправе, другог електронског јединственог управног места или другим путем, у складу са законом којим се уређује електронски документ и услуге од поверења у електронском пословању.  У циљу поједностављења поступка, смањења папирологије за привредне субјекте и лакше комуникације, предлаже се омогућавање подношења захтева електронским путем, у складу са Законом о електронској управи и Законом о електронском документу, електронској идентификацији и услугама од поверења у електронском пословању, тако што ће подносилац слати захтев, потписан квалификованим електронским сертификатом, са пратећом документацијом, на имејл адресу надлежног органа.  **За примену ове препоруке, није потребна измена прописа.** | |
| 1. **САДРЖАЈ ПРЕПОРУКЕ СА НАЦРТОМ ПРОПИСА ЧИЈА СЕ ИЗМЕНА ПРЕДЛАЖЕ (уколико се предлаже измена прописа)** | |
| Напомена - У наставку се налази: Нацрт одредби новог Закона о ветеринарству које се односе на кадровске промене у ветеринарској организацији и нацрт одредби Правилника о условима у погледу објеката, опреме и средстава за рад, као и у погледу стручног кадра које мора да испуњава правно лице за обављање ветеринарске делатности. (Први чланови нацрта су постојећи чланови закона и правилника)  **НАЦРТ**  **ЗАКОН О ВЕТЕРИНАРСТВУ**  Члан X.  Овим законом уређује се заштита и унапређење здравља и добробити животиња, утврђују се заразне болести животиња и мере за спречавање појаве, откривање, спречавање ширења, сузбијања и искорењивања заразних болести животиња и болести које се са животиња могу пренети на људе, ветеринарско-санитарна контрола и услови за производњу и промет животиња, производа животињског порекла, хране животињског порекла, хране за животиње, као и услови за обављање ветеринарске делатности.  Кадровске промене у ветеринарској организацији  Члан X.  Ветеринарска станица дужна је да поднесе Министарству надлежном за послове пољопривреде (у даљем тексту: Министарство) обавештење о промени ветеринара у случају кадровских промена у року од 3 дана од настале кадровске промене.  Члан X.  Овај закон ступа на снагу осмог дана од дана објављивања у „Службеном гласнику Републике Србије”.  **НАЦРТ**  **Правилник о условима у погледу објеката, опреме и средстава за рад, као и у погледу стручног кадра које мора да испуњава правно лице за обављање ветеринарске делатности**  Члан X.  Овим правилником ближе се прописују услови у погледу објеката, просторија, опреме, средстава за рад и стручног кадра, које мора да испуњава ветеринарска амбуланта, ветеринарска станица и ветеринарска клиника за обављање ветеринарске делатности.  Члан X.  Ветеринарска станица дужна је да поднесе Министарству надлежном за послове пољопривреде (у даљем тексту: Министарство) обавештење о промени ветеринара у случају кадровских промена у року од 3 дана од настале кадровске промене.  Министарство по службеној дужности прибавља доказ о заснивању или престанку радног односа ветеринара код подносиоца захтева и важећу лиценцу ветеринара, у случају заснивања радног односа ветеринара код подносиоца захтева.  Члан X.  Овај Правилник ступа на снагу осмог дана од дана објављивања у „Службеном гласнику Републике Србије”. | |
| 1. **ПРЕГЛЕД ОДРЕДБИ ПРОПИСА ЧИЈА СЕ ИЗМЕНА ПРЕДЛАЖЕ** | |
| За спровођење препоруке 3.1, потребно је да буде уграђена у нови Закон о ветеринарству чије се доношење планира. | |
| 1. **АНАЛИЗА ЕФЕКАТА ПРЕПОРУКЕ (АЕП)** | |
| Директни трошкови спровођења овог поступка за привредне субјекте на годишњем нивоу износе 647.370,81 РСД. Усвајање и примена препорука ће донети привредним субјектима годишње директне уштеде од 352.071,76 РСД или 2.894,81 ЕУР. Ове уштеде износе 54,38% укупних директних трошкова привредних субјеката у поступку.  Препоруке ће допринети правног сигурности, поједностављењу поступка за привредне субјекте и побољшању пословног амбијента. | |