**ДИГИТАЛИЗАЦИЈА УЗ ПОЈЕДНОСТАВЉАЊЕ ПОСТУПКА ИЗДАВАЊА ДОЗВОЛЕ ЗА ОКУПЉАЊЕ ЖИВОТИЊА**

|  |  |
| --- | --- |
| **Назив административног поступка** | Дозвола за окупљање животиња |
| **Шифра поступка** | 16.01.0042 |
| **Регулаторно тело**  **(надлежно за спровођење препоруке)** | Министарство пољопривреде, шумарства и водопривреде  Управа за ветерину |
| **Правни оквир којим је уређен административни поступак** | * Закон о ветеринарству („Сл. гласник РС“, бр. 91/2005, 30/2010 и 93/2012) |
| **Прописи које треба променити /донети/укинути да би се спровеле препоруке** | 1. Закон о ветеринарству („Сл. гласник РС“, бр. 91/2005, 30/2010 и 93/2012) |
| **Рок за спровођење препорука** | Четврти квартал 2020. године |
| 1. **КРАТАК ОПИС ПРОБЛЕМА** | |
| Поступак ствара административно оптерећење привредним друштвима и другим правним лицима, на шта указује неосновано наплаћивање накнаде трошкова и недовољна и непрецизна правна уређеност, која доприноси правној несигурности привредних субјеката.  Сходно томе, нарушено је једно од начела управног поступка - начело делотворности и економичности, по коме се поступак води уз што мање трошкова по странку.  Привредни субјекти подносе захтев у слободној форми, што може довести до немогућности ефикасног спровођења поступка, услед недостатка информација потребних надлежном органу. Такође, привредним субјектима није омогућен адекватан приступ информацијама о начину подношења и решавања захтева, што води до непредвидивости самог поступка. | |
| 1. **САЖЕТАК ПРЕПОРУКА** | |
|  | |
| |  |  |  |  | | --- | --- | --- | --- | | **ПРЕПОРУКА** | **ПОТРЕБНА ИЗМЕНА/УКИДАЊЕ/ДОНОШЕЊЕ ПРОПИСА** | | **УКОЛИКО ЈЕ ОДГОВОР ДА, КОЈИХ** | | **Да** | **Не** | | **Спровођење поступка у складу са прописом** |  | X |  | | **Детаљније прописивање поступка** | X |  | 1 | | **Образац административног захтева** |  | | | | *Увођење обрасца захтева* |  | X |  | | **Документација** |  | | | | *Елиминација документације* |  | X |  | | *Промена форме документације* |  | X |  | | **Финансијски издаци** |  | | | | *Укидање наплате финансијског издатка* |  | X |  | | |
| 1. **ОБРАЗЛОЖЕЊЕ** | |
| **Овај административни поступак је предвиђен за дигитализацију и то електронско подношење поднесака и прилога, електронско плаћање издатака, обавештавање и достављање акта електронским путем, а у складу са прописима којима су регулисани електронска управа, електронско пословање, електронски потпис и електронски документ.**   * 1. **Спровођење поступка у складу са прописом**   У обрасцу е пописа, као сврха поступка, наведена је потреба да надлежни орган буде упознат са окупљањем животиња на одређеном месту и да се, зависно од епизоотиолошке ситуације, процени да ли се окупљање може одржати, као и да се омогући службена контрола здравственог стања животиња и услова у којима се држе.  Такође је наведено да се у поступку не доноси решење већ записник о извршеном надзору чији се један примерак уручује организатору.  Сходно наведеном, предлаже се да надлежни ветеринарски инспектор, по сачињавању записника у којем се утврђује испуњеност, односно неиспуњеност ветеринарско-санитарних услова, донесе решење којим дозвољава, односно не дозвољава окупљање животиња.  **За примену ове препоруке, није неопходна измена прописа.**   * 1. **Детаљније прописивање поступка**   Потребно је детаљније прописати поступак тако што ће се прецизирати да надлежна ветеринарска инспекција, у оквиру инспекцијског надзора, у току одржавања окупљања излази на место окупљања животиња и обавља ветеринарско-санитарни преглед животиња.  **За примену ове препоруке потребно је изменити и допунити Закон о ветеринарству („Сл. гласник РС“, бр. 91/2005, 30/2010 и 93/2012).**   * 1. **Образац административног захтева**   ***Увођење обрасца захтева***  Захтев у оквиру овог поступка се подноси писано, у слободној форми, односно стандардан образац захтева не постоји. Предлаже се:   * Увођење обрасца за подношење захтева, који ће садржати стандардне елементе обрасца захтева, који укључују:   + Назив РС, назив и седиште органа, назив организационе јединице, бр. телефона и електронска адреса организационе јединице која спроводи административни поступак;   + Шифру административног поступка или назив обрасца - може да стоји у горњем десном углу обрасца;   + Назив административног поступка (управна ствар која је предмет поступка);   + Места за унос информација о подносиоцу захтева поступак (Назив, седиште, ПИБ, матични број, адреса електронске поште);   + Места за унос специфичних информација за конкретан поступак, укључујући и информације, потребне за прибављање података по службеној дужности (информације о организатору окупљања, са пословним подацима и то пословном називу, адреси седишта, матичном броју и ПИБ-у, име и презиме одговорног лица за безбедност, место и време одржавања окупљања, са сатницом евентуално карактеристичних обележја окупљања, мере које се предузимају ради добробити животиња и безбедноси људи и животиња, подаци о животињама – подаци о власнику и држаоцу, врсти, броју и идентификацији животиња које се окупљају);   + Информације о потребној документацији: * таксативно набројана сва потребна документа * форма докумената (оригинал, копија, оверена копија, копија уз оригинал на увид), уколико се документација подноси у папиру * издавалац документа * специфичности у вези документа, ако их има (нпр. број потребних примерака, уколико се документација подноси у папиру и у више од једног примерка или нпр. документ подносе само привредна друштва и сл.);   + Изјаву подносиоца захтева о прибављању података службеним путем: „Сагласан/а сам да орган за потребе поступка може да изврши увид, прибави и обради личне податке о чињеницама о којима се води службена евиденција, који су неопходни у поступку одлучивања (сходно члану 103. став 3. ЗУП-а).   1. ДА  2. НЕ  Иако је орган обавезан да изврши увид, прибави и обради личне податке, изјављујем да ћу сам/а за потребе поступка прибавити следеће податке: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Упознат/а сам да уколико наведене личне податке неопходне за одлучивање органа не поднесем у року од 8 дана, захтев за покретање поступка ће се сматрати неуредним и решењем ће се одбацити.   * + Место за унос података о месту и датуму подношења захтева;   + Место за потпис подносиоца захтева.   Уз образац захтева стоји и писмeна информација о:   * + Прописаном року за решавање предмета   + Финансијским издацима: * Износ издатка * Сврха уплате * Назив и адреса примаоца * Број рачуна * Модел и позив на број * Омогућавање електронског попуњавања обрасца захтева.   Образац ће бити у употреби до успостављања дигитализације поступка, када ће се подношење пријаве спроводити електронским путем, путем портала е-Управе. У сваком случају, информације садржане у обрасцу захтева ће бити основ за информације на електронском порталу.  **За примену ове препоруке, није неопходна измена прописа.**   * 1. **Документација**   ***Елиминација документације***   * **Документ 3: Захтев за издавање дозволе за окупљање животиња**   Како се захтев за издавање дозволе за окупљање животињаподноси у слободној форми, те како је претходно дата препорука да се за захтев уведе стандардна форма обрасца, то се предлаже елиминација документа захтева који у слободној форми сачињава подносилац захтева.  **За примену ове препоруке, није неопходна измена прописа.**  ***Промена правне форме документа***   * **Документ 2 и 1: Доказ  о уплати републичке административне таксе за захтев и накнаде за извршене ветеринарско санитарне прегледе животиња**   Предлаже се промена форме документа из оригинала у копију односно омогућавање подношења извода са пословног рачуна странке, без печата банке, у складу са мишљењем Мнистарства финансија бр. 434-01-7/07-04 од 25.05.2009. године, у коме се наводи да је извод са пословног рачуна странке, без печата банке, валидан доказ о уплати таксе.  **Управа за ветерину поставиће на својој  веб презентацији обавештење за странке о томе да се као доказ о плаћању таксе/накнаде прихвата извод из банке пословног субјекта, без печата банке, на основу мишљења Министарства финансија бр. 434-01-7/07-04 од 25.05.2009. године, у коме се наводи да је извод са пословног рачуна странке, без печата банке, валидан доказ о уплати таксе, чиме ће се обезбедити спровођење препоруке.**  **За примену ове препоруке није потребна измена прописа**   * 1. **Финансијски издаци**   ***Укидање наплате финасијског издатка***  У оквиру овог поступка, наплаћује се Републичка административна такса за захтев утврђен тарифним бројем 1 Закона о републичким административним таксама, из јула 2018. године у износу од 310 динара и накнаде за извршене ветеринарско-санитарне прегледе у објектима за излагање, такмичење и приредбе животиња у износу од 8.000,00 динара која је прописана Одлуком о висини накнада за извршене ветеринарско-санитарне прегледе.  Како се у поступку издавања дозволе не врши ветеринарско-санитарни преглед, већ надлежна инспекција у току одржавања окупљања, након издавања дозволе, у оквиру инспекцијског надзора, излази на терен, прегледа место окупљања и врши увид у документацију која прати животиње, то је наплата накнаде за извршене ветеринарско-санитарне прегледе неоснована.  Предлаже се укидање наплате накнаде за извршене ветеринарско-санитарне прегледе. Уместо тога, потребно је наплаћивати таксу за издавање решења по тарифном броју 9. Закона о РАТ, у износу од 530 РСД.  **За примену ове препоруке није потребна измена прописа.** | |
| 1. **САДРЖАЈ ПРЕПОРУКЕ СА НАЦРТОМ ПРОПИСА ЧИЈА СЕ ИЗМЕНА ПРЕДЛАЖЕ (уколико се предлаже измена прописа)** | |
| **1**  **НАЦРТ**  **ЗАКОН О ДОПУНИ ЗАКОНА О ВЕТЕРИНАРСТВУ**  **Члан 1.**  У Закону о ветеринарству („Сл. гласник РС“ бр. 91/2005, 30/2010, 93/2012) у члану 146. став 1. након тачке 26) додаје се тачка 27) која гласи:  „27) обавља ветеринарско-санитарни преглед у току окупљања животиња, у складу са дозволом за окупљање животиња из члана 100. став 1. овог закона;“  Досадашња тачка 27) постаје тачка 28).  **Члан 2.**  Овај закон ступа на снагу осмог дана од дана објављивања у „Службеном гласнику Републике Србије”. | |
| 1. **ПРЕГЛЕД ОДРЕДБИ ПРОПИСА ЧИЈА СЕ ИЗМЕНА ПРЕДЛАЖЕ** | |
| **1**  **ПРЕДЛОГ ОДРЕДБЕ ЗАКОНА О ВЕТЕРИНАРСТВУ КОЈА СЕ ДОПУЊУЈЕ**  Члан 146.  У вршењу послова инспекцијског надзора ветеринарски инспектор има право и дужност да проверава:  1) да ли власници и држаоци животиња спроводе прописане мере у складу са чланом 6. овог закона;  2) да ли су ветеринарске организације уписане у Регистар правних лица и предузетника\* за обављање ветеринарске делатности;  3) испуњеност услова из члана 8. ст. 4, 5. и 6. овог закона;  4) да ли ветеринарска служба у привредном друштву односно другом правном лицу које се бави узгојом стоке и сточарском производњом испуњава услове из члана 17. овог закона;  *5) брисана је (види члан 90. Закона – 30/2010-120)*  *6) брисана је (види члан 90. Закона – 30/2010-120)*  7) да ли су субјекти који обављају ветеринарску делатност у хитним и другим неодложним потребама пружања ветеринарске помоћи и услуга обезбедили радно време сагласно члану 36. овог закона;  8) спровођење мера здравствене заштите животиња код правних лица, као и код држаоца и власника животиња;  9) спровођење посебних програма здравствене заштите животиња;  10) да ли има НАССР програм;  11) испуњеност ветеринарско-санитарних услова, односно општих и посебних услова за хигијену хране и хране за животиње у објектима из члана 72. овог закона;  12) упис објеката из члана 72. овог закона у Регистар објеката, Регистар одобрених објеката и Регистар извозних објеката;  13) регистрацију газдинстава и обележавање и евиденцију животиња у складу са одредбама овог закона, као и вођење евиденције о куповини и продаји животиња, пријављивање промене локације ради пријаве и одјаве из Централне базе;  14) рад овлашћене ветеринарске станице односно амбуланте и ветеринарске службе у поступку обележавања животиња и вођења евиденције о обележеним животињама;  15) производњу и промет животиња, производа животињског порекла, хране животињског порекла, хране за животиње и споредних производа животињског порекла;  16) издавање уверења о здравственом стању животиња потврде о здравственом стању пошиљке животиње у промету\*, као и вођење евиденције о издатим уверењима и потврдама;  17) техничке и хигијенске услове превозних средстава којима се обавља превоз животиња, производа животињског порекла и споредних производа животињског порекла\*, као и ветеринарско-санитарне услове објеката у којима се врши утовар, претовар и истовар животиња током превоза;  18) да ли карантин испуњава услове из члана 98. став 2. овог закона;  19) да ли се врши ветеринарско-санитарна контрола дивљачи после хватања или одстрела;  20) здравствено стање животиња, безбедност хране животињског порекла за људску употребу и здравствено хигијенску и квалитативну исправност производа животињског порекла и хране за животиње;  21) начин држања, ускладиштења и стручне употребе средстава за дезинфекцију, дезинсекцију и дератизацију;  22) да ли се врши ветеринарско-санитарна контрола у објектима за сакупљање, прераду и уништавање лешева животиња и других отпадака;  23) да ли се врши нешкодљиво уклањање и превоз отпадака од места производње до објекта за сакупљање, прераду и уништавање;  24) чување прописане документације у складу са овим законом;  25) сировине и производно технолошки процес за производе намењене извозу, у складу са посебним захтевима земаља увозница;  26) обрачун накнаде за извршени ветеринарско-санитарни преглед пошиљке у производњи и промету;  27) ОБАВЉА ВЕТЕРИНАРСКО-САНИТАРНИ ПРЕГЛЕД У ТОКУ ОКУПЉАЊА ЖИВОТИЊА, У СКЛАДУ СА ДОЗВОЛОМ ЗА ОКУПЉАЊЕ ЖИВОТИЊА ИЗ ЧЛАНА 100. СТАВ 1. ОВОГ ЗАКОНА;  ~~27)~~ 28) извршавање мера по овом закону. | |
| 1. **АНАЛИЗА ЕФЕКАТА ПРЕПОРУКЕ (АЕП)** | |
| Директни трошкови спровођења овог поступка за привредне субјекте на годишњем нивоу износе 558.771,34 РСД. Усвајање и примена препорука ће донети привредним субјектима годишње директне уштеде од 482.096,01 РСД или 3.963,89 ЕУР. Ове уштеде износе 86,28% укупних директних трошкова привредних субјеката у поступку.  Препоруке ће допринети истоветности поступања, транспарентности поступка, правној сигурности привредних субјеката, поједностављењу поступка, смањењу документације и издатака за привредне субјекте. Препорукама се утиче на побољшање пословног амбијента. | |