**ПОЈЕДНОСТАВЉЕЊЕ ПОСТУПКА УПИСА ПРАВНИХ И ФИЗИЧКИХ ЛИЦА, ОДНОСНО ПРЕДУЗЕТНИКА У РЕГИСТАР ЗА ОГЛЕДЕ НА ЖИВОТИЊАМА**

|  |  |
| --- | --- |
| **Назив административног поступка** | Упис правних и физичких лица, односно предузетника у Регистар за огледе на животињама |
| **Шифра поступка** | 16.01.0017 |
| **Регулаторно тело**  **(надлежно за спровођење препоруке)** | Министарство пољопривреде, шумарстава и водопривреде  Управа за ветерину |
| **Правни оквир којим је уређен административни поступак** | * Закон о доборбити животиња („Сл. гласник РС“ бр. 41/2009) * Правилник о условима за упис у Регистар за огледе на животињама и садржини и начину вођења тог регистра, програму обуке о добробити огледних животиња, обрасцу захтева за одобрење спровођења огледа на животињама, начину неге, поступања и лишавања живота огледних животиња, као и о садржини и начину вођења евиденције о држању, репродукцији, промету, односно спровођењу огледа на животињама („Сл. гласник РС“ бр. 39/2010) |
| **Прописи које треба променити /донети/укинути да би се спровеле препоруке** | 1. Правилник о условима за упис у Регистар за огледе на животињама и садржини и начину вођења тог регистра, програму обуке о добробити огледних животиња, обрасцу захтева за одобрење спровођења огледа на животињама, начину неге, поступања и лишавања живота огледних животиња, као и о садржини и начину вођења евиденције о држању, репродукцији, промету, односно спровођењу огледа на животињама („Сл. гласник РС“ бр. 39/2010) |
| **Рок за спровођење препорука** | Четврти квартал 2020. |
| 1. **КРАТАК ОПИС ПРОБЛЕМА** | |
| Поступак ствара административно оптерећење и трошкове привредним друштвима и другим правним лицима, на шта указује недовољна правна уређеност поступка, што доприноси правној несигурности привредних субјеката у поступку. У погледу документације, коју привредни субјекат подноси, не поштује се обавеза прибављања података које издају други јавни органи, по службеној дужности.  Сходно томе, нарушено је једно од начела управног поступка - начело делотворности и економичности, по коме се поступак води уз што мање трошкова по странку.  Привредни субјекти подносе захтев у слободној форми, што може довести до немогућности ефикасног спровођења поступка, услед недостатка информација потребних надлежном органу. Такође, није омогућено подношење захтева и достављање акта надлежног органа подносиоцу захтева електронским путем, као ни адекватан приступ информацијама о начину подношења и решавања захтева, што води до непредвидивости самог поступка. | |
| 1. **САЖЕТАК ПРЕПОРУКА** | |
| |  |  |  |  | | --- | --- | --- | --- | | **ПРЕПОРУКА** | **ПОТРЕБНА ИЗМЕНА/УКИДАЊЕ/ДОНОШЕЊЕ ПРОПИСА** | | **УКОЛИКО ЈЕ ОДГОВОР ДА, КОЈИХ** | | **Да** | **Не** | | **Прибављање података по службеној дужности** |  | Х |  | | **Утврђивање правног основа и потребне документације** |  | | | | *Прописивање корака у поступку, начина провере испуњености услова и документације, која се доставља* | Х |  | 1 | | **Образац административног захтева** |  | | | | *Увођење обрасца захтева* |  | Х |  | | **Документација** |  | | | | *Промена форме документације* |  | X |  | | *Елиминација документације* |  | X |  | | **Електронско подношење захтева и достављање акта надлежног органа подносиоцу захтева** |  | Х |  | | |
|  | |
| 1. **ОБРАЗЛОЖЕЊЕ** | |
| * 1. **Прибављање података по службеној дужности**   Предлаже се елиминација подношења следећих докумената од стране подносиоца захтева, јер je надлежни орган дужан да, у складу са члановима 9. и 103. ЗОУП-а ("Службени гласник РС", број 18 од 1. марта 2016.), Законом о електронском документу, електронској идентификацији и услугама од поверења у електронском пословању ("Службени гласник РС", број 94 од 19. октобра 2017.) и Уредбом о прибављању и уступању података о чињеницама о којима се води службена евиденција ("Службени гласник РС", број 56 од 7. јуна 2017), по службеној дужности прибави потребне податке од надлежног органа – „власника“ потребних података:   * **Документ 3: Доказ о завршеној обуци за сва лица, која обављају послове у вези са огледим животињама**   Наведени документ се од подносиоца захтева потражује као доказ о стручној оспособљености лица која ће обављати огледе на животињама.  Како програм обуке спроводи министарство надлежно за послове ветеринарства, дакле Управа за ветерину, односно друго правно или физичко лице, предлаже се да се, у случајевима када је програм обуке спроведен од стране Управе за ветерину, доказ о завршеној обуци за сва лица, која обављају послове у вези са огледим животињама, прибавља по службеној дужности, увидом у интерне евиденције Управе за ветерину.  Како би се ово омогућило, у обрасцу захтева је потребно затражити неопходне информације (име и презиме лица које је завршило обуку, ЈМБГ уз изјаву о заштити података и број потврде о обучености о добробити огледних животиња).  **За примену препорука за прибављање података по службеној дужности, није неопходна измена прописа, будући да, у складу са чланом 215. ЗОУП-а, одредбе закона и других прописа према којима се установљава обавеза за странку и другог учесника у поступку да органу достављају податке о чињеницама о којима се води службена евиденција, супротно одредбама чл. 9. и 103. овог закона, престају да важе истеком 90 дана од дана ступања на снагу овог закона.**   * 1. **Утврђивање правног основа и потребне документације**   ***Прописивање корака у поступку, начина провере испуњености услова и документације, која се доставља***  Како би се обезбедила потпуна правна сигурност привредних субјеката, предлаже се прописивање начина провере испуњености услова и документације, која се доставља приликом подношења захтева.  Потребно је подзаконским актом прецизирати да:   * испуњеност прописаних услова у погледу обучености запослених о добробити огледних животиња, проверава надлежни орган, по службеној дужности; * испуњеност прописаних услова у погледу објекта и опреме које морају испуњавати правна и физичка лица која обављају огледе на животињама, проверава надлежна ветеринарска инспекција према месту налажења објекта, по службеној дужности, посетом привредном субјекту.   Такође, подзаконским актом је потребно прецизирати да се уз захтев подноси искључиво следећа документација:   * Доказ о завршеној обуци за сва лица, која обављају послове у вези са огледним животињама, уколико је обуку спровело правно или физичко лице по одобреном програму обуке за добробит животиња од стране надлежног органа * Доказ о уплати таксе.   Прописати да надлежан орган, провером података по службеној дужности и на основу записника о утврђеним условима надлежне ветеринарске инспекције, доноси једно решење о испуњености услова у погледу објеката, опреме и обучености о добробити огледних животиња и упису у Регистар за огледе на животињама. Прописати и да надлежан орган, истовремено са доношењем решења о испуњености услова, врши упис у Регистар за огледе на животињама.  **За примену ове препоруке, потребно је изменити и допунити Правилник о условима за упис у Регистар за огледе на животињама и садржини и начину вођења тог регистра, програму обуке о добробити огледних животиња, обрасцу захтева за одобрење спровођења огледа на животињама, начину неге, поступања и лишавања живота огледних животиња, као и о садржини и начину вођења евиденције о држању, репродукцији, промету, односно спровођењу огледа на животињама („Сл. гласник РС“ бр. 39/2010-15)**   * 1. **Образац административног захтева**   ***Увођење обрасца захтева***  Захтев у оквиру овог поступка се подноси писано, у слободној форми, односно стандардан образац захтева не постоји. Предлаже се:   * Увођење обрасца за подношење захтева, који ће садржати стандардне елементе обрасца захтева, који укључују:   + Назив РС, назив и седиште органа, назив организационе јединице, бр. телефона и електронска адреса организационе јединице која спроводи административни поступак;   + Шифру административног поступка или назив обрасца - може да стоји у горњем десном углу обрасца;   + Назив административног поступка (управна ствар која је предмет поступка);   + Места за унос информација о подносиоцу захтева поступак (Назив, седиште, ПИБ, матични број, адреса електронске поште);   + Места за унос специфичних информација за конкретан поступак, укључујући и информације, потребне за прибављање података по службеној дужности (име и презиме лица које је завршило обуку, ЈМБГ уз изјаву о заштити података и број потврде о обучености о добробити огледних животиња);   + Информације о потребној документацији: * таксативно набројана сва потребна документа * форма докумената (оригинал, копија, оверена копија, копија уз оригинал на увид), уколико се документација подноси у папиру * издавалац документа * специфичности у вези документа, ако их има (нпр. број потребних примерака, уколико се документација подноси у папиру и у више од једног примерка или нпр. документ подносе само привредна друштва и сл.);   + Изјаву подносиоца захтева о прибављању података службеним путем: „Сагласан/а сам да орган за потребе поступка може да изврши увид, прибави и обради личне податке о чињеницама о којима се води службена евиденција, који су неопходни у поступку одлучивања (сходно члану 103. став 3. ЗУП-а).   1. ДА  2. НЕ  Иако је орган обавезан да изврши увид, прибави и обради личне податке, изјављујем да ћу сам/а за потребе поступка прибавити следеће податке: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Упознат/а сам да уколико наведене личне податке неопходне за одлучивање органа не поднесем у року од 8 дана, захтев за покретање поступка ће се сматрати неуредним и решењем ће се одбацити.   * + Место за унос података о месту и датуму подношења захтева;   + Место за потпис подносиоца захтева.   Уз образац захтева стоји и писмeна информација о:   * + Прописаном року за решавање предмета   + Финансијским издацима: * Износ издатка * Сврха уплате * Назив и адреса примаоца * Број рачуна * Модел и позив на број * Омогућавање електронског попуњавања обрасца захтева.   **За примену ове препоруке, није неопходна измена прописа.**   * 1. **Документација**   ***Промена форме документације***   * **Документ 2 и 3: Доказ  о уплати републичке административне таксе за захтев и за решење о упису у регистар**   Предлаже се промена форме документа из оригинала у копију односно омогућавање подношења извода са пословног рачуна странке, без печата банке, у складу са мишљењем Мнистарства финансија бр. 434-01-7/07-04 од 25.05.2009. године, у коме се наводи да је извод са пословног рачуна странке, без печата банке, валидан доказ о уплати таксе.  **Управа за ветерину поставиће на својој  веб презентацији обавештење за странке о томе да се као доказ о плаћању таксе/накнаде прихвата извод из банке пословног субјекта, без печата банке, на основу мишљења Министарства финансија бр. 434-01-7/07-04 од 25.05.2009. године, у коме се наводи да је извод са пословног рачуна странке, без печата банке, валидан доказ о уплати таксе, чиме ће се обезбедити спровођење препоруке.**  **За примену ове препоруке није потребна измена прописа**  ***Елиминација документације***   * **Документ 1: Захтев**   Како се захтев подноси у слободној форми, те како је дата препорука да се за захтев уведе стандардна форма обрасца (видети тачку 3.3), то се предлаже елиминација документа захтева који у слободној форми сачињава подносилац.  **За примену ове препоруке, није неопходна измена прописа.**   * 1. **Електронско подношење захтева и достављање акта надлежног органа подносиоцу захтева**   Поступак подразумева подношење захтева надлежном органу поштом или лично, а достављање акта подносиоцу захтева поштом. Још увек није успостављена пуна електронска управа, нити поједини сегменти електронске комуникације.  Законом о општем управном поступку („Сл.гласник“РС. бр. 18/2016), чл. 56, предвиђено је електронско општење између органа и странака, а чланом 39. Закона о електронској управи ("Службени гласник РС", број 27/2018), који ће се примењивати од октобра 2019. године, уведена је обавеза органа да омогући пријем електронског поднеска преко Портала еУправа, другог електронског јединственог управног места или другим путем, у складу са законом којим се уређује електронски документ и услуге од поверења у електронском пословању. Члан 40. Закона о електронској управи обавезује орган да уверење, одлуку, решење, закључак, други електронски документ и/или податак из оквира своје надлежности достави кориснику електронским путем, а у папирном облику искључиво на захтев корисника.  У циљу увођења савремених начина административног поступања, ефикаснијег и једноставнијег обављања послова, смањења папирологије и лакше комуникације, а како надлежни орган располаже одговарајућим техничким предусловима, предлаже се да се, до успостављања пуне функције електронског поступања преко портала еУправе, омогући подношењe захтева и достављање акта надлежног органа подносиоцу захтева електронским путем, преко званичног налога електронске поште надлежног органа. Електронски захтев би требало да стиже писарници органа, одакле ће се даље прослеђивати надлежној организационој јединици Управе. Захтев подносиоца са пратећом документацијом и акт надлежног органа морају бити потписани квалификованим електронским сертификатом.  Електронско подношење захтева и достављање акта надлежног органа подносиоцу захтева ће омогућити привредном сектору уштеде у погледу времена и трошкова.  **За примену ове препоруке, није потребна измена прописа.** | |
| 1. **САДРЖАЈ ПРЕПОРУКЕ СА НАЦРТОМ ПРОПИСА ЧИЈА СЕ ИЗМЕНА ПРЕДЛАЖЕ (уколико се предлаже измена прописа)** | |
| **1**  **НАЦРТ**  **ПРАВИЛНИК О ДОПУНАМА ПРАВИЛНИКА О УСЛОВИМА ЗА УПИС У РЕГИСТАР ЗА ОГЛЕДЕ НА ЖИВОТИЊАМА И САДРЖИНИ И НАЧИНУ ВОЂЕЊА ТОГ РЕГИСТРА, ПРОГРАМУ ОБУКЕ О ДОБРОБИТИ ОГЛЕДНИХ ЖИВОТИЊА, ОБРАСЦУ ЗАХТЕВА ЗА ОДОБРЕЊЕ СПРОВОЂЕЊА ОГЛЕДА НА ЖИВОТИЊАМА, НАЧИНУ НЕГЕ, ПОСТУПАЊА И ЛИШАВАЊА ЖИВОТА ОГЛЕДНИХ ЖИВОТИЊА, КАО И О САДРЖИНИ И НАЧИНУ ВОЂЕЊА ЕВИДЕНЦИЈЕ О ДРЖАЊУ, РЕПРОДУКЦИЈИ, ПРОМЕТУ, ОДНОСНО СПРОВОЂЕЊУ ОГЛЕДА НА ЖИВОТИЊАМА**  **Члан 1.**  У Правилнику о условима за упис у регистар за огледе на животињама и садржини и начину вођења тог регистра, програму обуке о добробити огледних животиња, обрасцу захтева за одобрење спровођења огледа на животињама, начину неге, поступања и лишавања живота огледних животиња, као и о садржини и начину вођења евиденције о држању, репродукцији, промету, односно спровођењу огледа на животињама („Сл. гласник РС“ бр. 39/2010-15), у члану 3, после става 3, додаје се нови став 4. који гласи:  „Министар надлежан за послове ветеринарства (у даљем тексту: Министар) доноси решење о испуњености услова у погледу објеката, опреме и обучености о добробити огледних животиња и упису у регистар за огледе на животињама.“  **Члан 2.**  После члана 3, додају се нови чл. 3а и 3б:  „Члан 3а  Испуњеност прописаних услова у погледу обучености запослених о добробити огледних животиња проверава министарство.  Испуњеност прописаних услова у погледу објекта и опреме проверава надлежна ветеринарска инспекција према месту налажења објекта, посетом привредном субјекту.  Члан 3б  Уз захтев за утврђивање услова и упис у регистар за огледе на животињама, подносилац захтева доставља доказ о завршеној обуци за сва лица која обављају послове у вези са огледним животињама, уколико је обуку спровело правно или физичко лице по одобреном програму обуке за добробит животиња од стране министарства и доказ о уплати таксе.  Изузетно од става 1. овог члана, када обуку запослених о добробити огледних животиња спроводи непосредно Министарство, доказ о завршеној обуци прибавља се по службеној дужности увидом у евиденцију Министарства.“    **Члан 3.**  Овај правилник ступа на снагу осмог дана од дана објављивања у „Службеном гласнику Републике Србије”. | |
| 1. **ПРЕГЛЕД ОДРЕДБИ ПРОПИСА ЧИЈА СЕ ИЗМЕНА ПРЕДЛАЖЕ** | |
| **1**  **ПРЕГЛЕД ОДРЕДБИ**  **ПРАВИЛНИКА О УСЛОВИМА ЗА УПИС У РЕГИСТАР ЗА ОГЛЕДЕ НА ЖИВОТИЊАМА И САДРЖИНИ И НАЧИНУ ВОЂЕЊА ТОГ РЕГИСТРА, ПРОГРАМУ ОБУКЕ О ДОБРОБИТИ ОГЛЕДНИХ ЖИВОТИЊА, ОБРАСЦУ ЗАХТЕВА ЗА ОДОБРЕЊЕ СПРОВОЂЕЊА ОГЛЕДА НА ЖИВОТИЊАМА, НАЧИНУ НЕГЕ, ПОСТУПАЊА И ЛИШАВАЊА ЖИВОТА ОГЛЕДНИХ ЖИВОТИЊА, КАО И О САДРЖИНИ И НАЧИНУ ВОЂЕЊА ЕВИДЕНЦИЈЕ О ДРЖАЊУ, РЕПРОДУКЦИЈИ, ПРОМЕТУ, ОДНОСНО СПРОВОЂЕЊУ ОГЛЕДА НА ЖИВОТИЊАМА** **КОЈЕ СЕ ДОПУЊУЈУ**  II. УСЛОВИ У ПОГЛЕДУ ОБЈЕКАТА И ОПРЕМЕ ЗА УПИС У РЕГИСТАР ЗА ОГЛЕДЕ НА ЖИВОТИЊАМА И ПРОГРАМ ОБУКЕ О ДОБРОБИТИ ОГЛЕДНИХ ЖИВОТИЊА  Члан 3.Правна и физичка лица која обављају огледе на животињама уписују се у Регистар за огледе на животињама, ако испуњавају услове у погледу објеката, опреме и обучености о добробити животиња, у складу са законом којим се уређује добробит животиња.  У Регистар за огледе на животињама уписују се и правна и физичка лица, односно предузетници, која се баве држањем, репродукцијом и прометом огледних животиња ако испуњавају услове из става 1. овог члана, у складу са законом којим се уређује добробит животиња.  У случају када лица из става 1. овог члана у својим просторијама, а за потребе огледа узгајају животиње, довољан је један упис у Регистар за огледе на животињама, с тим што се у том случају у Регистру за огледе на животињама ставља назнака да се ова лица баве и држањем, репродукцијом и прометом огледних животиња.  МИНИСТАР НАДЛЕЖAН ЗА ПОСЛОВЕ ВЕТЕРИНАРСТВА (У ДАЉЕМ ТЕКСТУ: МИНИСТАР) ДОНОСИ РЕШЕЊЕ О ИСПУЊЕНОСТИ УСЛОВА У ПОГЛЕДУ ОБЈЕКАТА, ОПРЕМЕ И ОБУЧЕНОСТИ О ДОБРОБИТИ ОГЛЕДНИХ ЖИВОТИЊА И УПИСУ У РЕГИСТАР ЗА ОГЛЕДЕ НА ЖИВОТИЊАМА.  ЧЛАН 3А  ИСПУЊЕНОСТ ПРОПИСАНИХ УСЛОВА У ПОГЛЕДУ ОБУЧЕНОСТИ ЗАПОСЛЕНИХ О ДОБРОБИТИ ОГЛЕДНИХ ЖИВОТИЊА, ПРОВЕРАВА МИНИСТАРСТВО.  ИСПУЊЕНОСТ ПРОПИСАНИХ УСЛОВА У ПОГЛЕДУ ОБЈЕКТА И ОПРЕМЕ ПРОВЕРАВА НАДЛЕЖНА ВЕТЕРИНАРСКА ИНСПЕКЦИЈА ПРЕМА МЕСТУ НАЛАЖЕЊА ОБЈЕКТА, ПОСЕТОМ ПРИВРЕДНОМ СУБЈЕКТУ.  ЧЛАН 3Б  УЗ ЗАХТЕВ ЗА УТВРЂИВАЊЕ УСЛОВА И УПИС У РЕГИСТАР ЗА ОГЛЕДЕ НА ЖИВОТИЊАМА, ПОДНОСИЛАЦ ЗАХТЕВА ДОСТАВЉА ДОКАЗ О ЗАВРШЕНОЈ ОБУЦИ ЗА СВА ЛИЦА КОЈА ОБАВЉАЈУ ПОСЛОВЕ У ВЕЗИ СА ОГЛЕДНИМ ЖИВОТИЊАМА, УКОЛИКО ЈЕ ОБУКУ СПРОВЕЛО ПРАВНО ИЛИ ФИЗИЧКО ЛИЦЕ ПО ОДОБРЕНОМ ПРОГРАМУ ОБУКЕ ЗА ДОБРОБИТ ЖИВОТИЊА ОД СТРАНЕ МИНИСТАРСТВА И ДОКАЗ О УПЛАТИ ТАКСЕ.  ИЗУЗЕТНО ОД СТАВА 1. ОВОГ ЧЛАНА, КАДА ОБУКУ ЗАПОСЛЕНИХ О ДОБРОБИТИ ОГЛЕДНИХ ЖИВОТИЊА СПРОВОДИ НЕПОСРЕДНО МИНИСТАРСТВО, ДОКАЗ О ЗАВРШЕНОЈ ОБУЦИ ПРИБАВЉА СЕ ПО СЛУЖБЕНОЈ ДУЖНОСТИ, УВИДОМ У ЕВИДЕНЦИЈУ МИНИСТАРСТВА. | |
| 1. **АНАЛИЗА ЕФЕКАТА ПРЕПОРУКЕ (АЕП)** | |
| Препоруке ће допринети истоветности поступања, транспарентности поступка, правној сигурности привредних субјеката, поједностављењу поступка, смањењу документације за привредне субјекте. Препорукама се утиче на побољшање пословног амбијента. | |