**УКИДАЊЕ ПОСТУПКА ОДОБРЕЊА УЧЕШЋА У МЕЂУНАРOДНОМ МЕЂУЛАБОРАТОРИЈСКОМ ПОРЕЂЕЊУ И ПРОВЕРИ КОМПЕТЕНТНОСТИ ЛАБОРАТОРИЈЕ**

|  |  |
| --- | --- |
| **Назив административног поступка** | Одобрење учешћа у међунарoдном међулабораторијском поређењу и провери компетентности лабораторије |
| **Шифра поступка** | 16.01.0008 |
| **Регулаторно тело**  **(надлежно за спровођење препоруке)** | Министарство пољопривреде, шумарства и водопривреде  Управа за ветерину |
| **Правни оквир којим је уређен административни поступак** | Нема правног оквира којим је уређен административни поступак |
| **Прописи које треба променити /донети/укинути да би се спровеле препоруке** | Нису потребне измене прописа |
| **Рок за спровођење препорука** | Трећи квартал 2019.године |
| 1. **КРАТАК ОПИС ПРОБЛЕМА** | |
| Административни поступак нема правно упориште у закону, нити је неопходан за заштиту јавног интереса.  Спровођење поступка се врши по процедури коју је осмислио надлежни орган. Непостојање правног основа само потврђује да поступак није неопходан у пракси односно да за учешће у међународном међулабораторијском поређењу и провери компетентности лабораторије, није потребно одобрење надлежног органа.  Подносиоци захтева, акредитоване лабораторије, имају обавезу учешћа у међународном међулабораторијском поређењу и провери компетентности лабораторије, како би задржале акредитацију, тако да претходно добијање одобрења за учешће, ствара непотребно административно оптерећење и трошкове за подносиоца захтева и компликује обавезу акредитоване лабораторије да учествује у међународном лабораторијском поређењу. | |
| 1. **САЖЕТАК ПРЕПОРУКА** | |
|  | |
| |  |  |  |  | | --- | --- | --- | --- | | **ПРЕПОРУКА** | **ПОТРЕБНА ИЗМЕНА/УКИДАЊЕ/ДОНОШЕЊЕ ПРОПИСА** | | **УКОЛИКО ЈЕ ОДГОВОР ДА, КОЈИХ** | | **Да** | **Не** | | **Укидање поступка** |  | **X** |  | | |
| 1. **ОБРАЗЛОЖЕЊЕ** | |
| * 1. **Укидање поступка**   Административни поступак није регулисан законским прописима и нема правни основ. Спровођење поступка се врши по процедури коју је осмислио надлежни орган. Приликом попуњавања обрасца е-пописа, наведен је као правни основ Закон о ветеринарству, чланови 21 и 28, којим су уређени услови за обављање ветеринарских делатности – лабораторије и ветеринарског института, а који не уређују наведени административни поступак.  Непостојање правног основа за спровођење овог поступка указује да поступак није потребан у пракси. Акредитоване лабораторије имају обавезу учешћа у међунардном међулабораторијском поређењу и провери компетентности лабораторије према стандарду ISO/IEC 17025:2017 General requirements for the comptenence of testing and calibration laboratories (Општи захтеви за компетентност лабораторија за испитивање и еталонирање), како би задржале акредитацију. Сви пословни субјекти који су акредитовани и имају наведени стандард, дужни су да спроводе одређене мере како би задржали стандард у поступку акредитације. Поступак обухвата редовне контроле и поређење са резултатима других лабораторија.  Тачком 7.7.2 наведеног стандарда предвиђено је „Лабораторија мора да прати своје перформансе поређењем са резултатима других лабораторија, када су они доступни и одговарајући. Овакво праћење мора да се планира и преиспитује и мора да обухвата, али се не ограничава на једно или оба од следећег: а) учествовање у испитивању оспособљености; НАПОМЕНА 1 ISO/IEC 17043 садржи додатне информације о испитивању оспособљености и провајдерима испитивања оспособљености. Провајдери испитивања оспособљености који испуњавају захтеве из ISO/IEC 17043 сматрају се компетентним. б) учествовање у међулабораторијским поређењима, другачијим од испитивања оспособљености.“  Акредитована лабораторија у процесу реакредитације односно поступања у складу са ISO/IEC 17043 стандарадом, има обавезе које су условљене наведеним стандардом, па се неосновано од лабораторија захтева претходно одобрење надлежног органа, које представља мешање у пословну политику акредитоване лабораторије. Негативна одлука по поднетом захтеву, онемогућила би подносиоце захтева да поступају у складу са обавезама које имају на основу ISO/IEC 17043 стандарда и водило би губљењу акредитације.  Поступак ствара непотребно административно оптерећење, трошкове за подносиоце захтева и отежава учешће у међународном међулабораторијском поређењу, имајућу у виду просечан рок за решавање захтева, наведен у обрасцу е-пописа од 20 дана као и то да поред наведене процедуре лабораторија подноси захтев за одобрење увоза узорака ради потребе учешћа у међунардном међулабораторијском поређењу и провери компетентности лабораторије. Захтев за одобрење увоза узорака подноси се другој надлежној јединици Управе за ветерину, Одељењу за међународни промет и сертификацију.  Како се одлука организатора међународног међулабораторијског поређења и провери компетентности лабораторије о учествовању учесника не доноси на основу одобрења надлежног органа учесника, као и то да лабораторије имају обавезу да учествују и на тај начин потврђују своју компетентност, предлажемо укидање наведеног поступка.  **За примену ове препоруке, није потребна измена прописа.** | |
| 1. **САДРЖАЈ ПРЕПОРУКЕ СА НАЦРТОМ ПРОПИСА ЧИЈА СЕ ИЗМЕНА ПРЕДЛАЖЕ (уколико се предлаже измена прописа)** | |
| Усвојена препорука не захтева измену прописа | |
| 1. **ПРЕГЛЕД ОДРЕДБИ ПРОПИСА ЧИЈА СЕ ИЗМЕНА ПРЕДЛАЖЕ** | |
| Усвојена препорука не захтева измену прописа | |
| 1. **АНАЛИЗА ЕФЕКАТА ПРЕПОРУКЕ (АЕП)** | |
| Директни трошкови спровођења овог поступка за привредне субјекте на годишњем нивоу износе 163.928,36 РСД. Усвајање и примена препорука ће донети привредним субјектима годишње директне уштеде од 159.153,74 РСД или 1.308,59 ЕУР. Ове уштеде износе 100,00% укупних директних трошкова привредних субјеката у поступку.  Усвајањем препоруке постижу се значајне уштеде у времену за привредне субјекте.  Препорука ће допринети побољшању пословног амбијента, смањењу издатака за привредне субјекте и смањењу бирократије. | |