**ДИГИТАЛИЗАЦИЈА УЗ ПОЈЕДНОСТАВЉЕЊЕ ПОСТУПКА ИЗДАВАЊА СЕРТИФИКАТА ЗА НЕКОМЕРЦИЈАЛНИ ИЗВОЗ КУЋНИХ ЉУБИМАЦА**

|  |  |
| --- | --- |
| **Назив административног поступка** | Сертификат за некомерцијални извоз кућних љубимаца |
| **Шифра поступка** | 16.01.0045 |
| **Регулаторно тело**  **(надлежно за спровођење препоруке)** | Министарство пољопривреде, шумарстава и водопривреде  Управа за ветерину |
| **Правни оквир којим је уређен административни поступак** | * Закон о ветеринарству („Сл. гласник РС“ бр. 91/2005-3, 30/2010-120, 93/2012-29) * Правилник о начину и поступку издавања међународних ветеринарских потврда (сертификата) за пошиљке животиња, производа животињског порекла, хране животињског порекла, хране за животиње, споредне производе животињског порекла и пратећих предмета, као и евиденцији о издатим сертификатима („Сл. гласник РС“, број 76/2010-21) * Правилник o условима за некомерцијално кретање кућних љубимаца за које није потребно решење за увоз и транзит, као и о изгледу и садржини обрасца уверења (сертификата) за те пошиљке („Сл, гласник РС“ бр. 11/2011-14, 60/2014-22, 65/2014-85 исправка) |
| **Прописи које треба променити /донети/укинути да би се спровеле препоруке** | 1. Закон о ветеринарству („Сл. гласник РС“ бр. 91/2005-3, 30/2010-120, 93/2012-29) 2. Нов Правилник за извоз кућних љубимаца |
| **Рок за спровођење препорука** | Четврти квартал 2020. године |
| 1. **КРАТАК ОПИС ПРОБЛЕМА** | |
| Поступак ствара административно оптерећење привредним друштвима и другим правним лицима, на шта указује непоштовање обавезе прибављања података које издају други јавни органи, по службеној дужности, као и захтев за подношењем непотребног документа. У поступку се примењују рокови прописани општим прописом, чија примена у поступку није адекватна.  Сходно томе, нарушено је једно од начела управног поступка - начело делотворности и економичности, по коме се поступак води уз што мање трошкова по странку.  Привредни субјекти подносе захтев у слободној форми, што може довести до немогућности ефикасног спровођења поступка, услед недостатка информација потребних надлежном органу. Такође, привредним субјектима није омогућен адекватан приступ информацијама о начину подношења и решавања захтева, чиме се крши једно од основних начела предвидивости поступка.  Прописане евиденције издатих сертификата нису успостављене, док евиденције о усаглашеним сертификатима нису јавно доступнe. | |
| 1. **САЖЕТАК ПРЕПОРУКА** | |
| |  |  |  |  | | --- | --- | --- | --- | | **ПРЕПОРУКА** | **ПОТРЕБНА ИЗМЕНА/УКИДАЊЕ/ДОНОШЕЊЕ ПРОПИСА** | | **УКОЛИКО ЈЕ ОДГОВОР ДА, КОЈИХ** | | **Да** | **Не** | | **Прибављање података по службеној дужности** |  | Х |  | | **Утврђивање правног основа и документације** |  | | | | *Прописивање начина провере испуњености услова* | Х |  | 2 | | *Прописивање документације* | Х |  | 2 | | **Образац административног захтева** |  | | | | *Унапређење обрасца захтева* |  | X |  | | **Документација** |  | | | | *Промена форме документације* |  | X |  | | *Елиминација документације* |  | Х |  | | **Рокови** |  | | | | *Прописивање рокова посебним прописом* | Х |  | 1 и 2 | | **Евиденције** |  | | | | *Вођење евиденција* |  | Х |  | | *Успостављање евиденције усаглашених сертификата* |  | X |  | | |
|  | |
| 1. **ОБРАЗЛОЖЕЊЕ** | |
| **Овај административни поступак је предвиђен за дигитализацију и то електронско подношење поднесака и прилога, електронско плаћање издатака, обавештавање и достављање акта електронским путем, а у складу са прописима којима су регулисани електронска управа, електронско пословање, електронски потпис и електронски документ.**   * 1. **Прибављање података по службеној дужности**   Предлаже се елиминација подношења следећих докумената од стране подносиоца захтева, јер je надлежни орган дужан да, у складу са члановима 9. и 103. ЗОУП-а ("Службени гласник РС", број 18 од 1. марта 2016.), Законом о електронском документу, електронској идентификацији и услугама од поверења у електронском пословању ("Службени гласник РС", број 94 од 19. октобра 2017.) и Уредбом о прибављању и уступању података о чињеницама о којима се води службена евиденција ("Службени гласник РС", број 56 од 7. јуна 2017), по службеној дужности прибави потребне податке од надлежног органа – „власника“ потребних података:  **Документ 4: CITES уверење**  Наведени документ се од подносиоца захтева потражује ради прибављања података да ли је врста животиње за коју се издаје сертификат заштићена и налази се на CITES листи. Издавалац овог уверења је Министарство заштите животне средине.  Предлаже се прибављање података по службеној дужности увидом у интерационалне базе или листу заштићених врста флоре и фауне CITES Конвенције, с обзиром да прилози конвенције представљају део правног система Републике Србије од тренутка ступања на снагу Закона о потврђивању Конвенције о међународном промету угрожених врста дивље флоре и фауне 2001. године, које су доступне и електронском облику на следећим линковима: <https://www.speciesplus.net/> или <http://checklist.cites.org/#/en>.  Такође је неопходно да Министарство заштите животне средине обезбеди информацију о релевантним базама података и њихову доступност.  Како би се ово омогућило, у обрасцу захтева је потребно од подносиоца захтева затражити неопходне информације о врсти животиње и да ли се налази на CITES листи.  **За примену препорука за прибављање података по службеној дужности, није неопходна измена прописа, будући да, у складу са чланом 215. ЗОУП-а, одредбе закона и других прописа према којима се установљава обавеза за странку и другог учесника у поступку да органу достављају податке о чињеницама о којима се води службена евиденција, супротно одредбама чл. 9. и 103. овог закона, престају да важе истеком 90 дана од дана ступања на снагу овог закона.**   * 1. **Утврђивање правног основа и документације**   ***Прописивање начина провере испуњености услова***  Потребно је подзаконским актом прецизирати да надлежни орган проверава по службеној дужности да ли се животиња за коју се издаје сертификат налази на CITES листи.  ***Прописивање документације***  Подзаконским актом потребно је прецизирати да се поред документације која се доставља уз захтев, а која је прописана Правилником о условима за некомерцијално кретање кућних љубимаца за које није потребно решење за увоз и транзит, као и о изгледу и садржини обрасца уверења (сертификата) за те пошиљке („Сл, гласник РС“ бр. 11/2011-14, 60/2014-22, 65/2014-85 исправка) подноси и следећа документација:   1. Пасош или други идентификациони документ за животиње – копија уз оригинал на увид; 2. Ветеринарска потврда о прегледу животиње која не сме бити старија од 48 сати – копија; 3. Извештај о извршеној анализи израђен од стране акредитоване лабораторије, када то земља увозница захтева – копија и 4. Друга документа потребна за сертификацију у складу са захтевима земље увознице   **За примену ове препоруке потребно је донети нов Правилник о условима за извоз кућних љубимаца.**   * 1. **Образац административног захтева**   ***Унапређење обрасца захтева***  Захтев у оквиру овог поступка се подноси писано, у форми обрасца припремљеног од стране организационе јединице надлежног органа на територији Града Београда или у слободној форми у другим управним окрузима, односно стандардан образац захтева не постоји. Предлаже се:   * Унапређење обрасца за подношење захтева, који ће садржати стандардне елементе обрасца захтева, који укључују:   + Назив РС, назив и седиште органа, назив организационе јединице, бр. телефона и електронска адреса организационе јединице која спроводи административни поступак;   + Шифру административног поступка или назив обрасца - може да стоји у горњем десном углу обрасца;   + Назив административног поступка (управна ствар која је предмет поступка);   + Места за унос информација о подносиоцу захтева поступак (Назив, седиште, ПИБ, матични број, адреса електронске поште);   + Места за унос специфичних информација за конкретан поступак, укључујући и информације, потребне за прибављање података по службеној дужности (број и датум решења да објекат испуњава ветеринарско-санитарне услове за извоз животиња и да је уписан у Регистар извозних објеката информације, подаци о власнику животиња, врсту и броју и идентификационим ознакама животиња и месту отпреме животиња, место и земља отпреме пошиљке, податке из пасоша за животиње и то податке о држаоцу животиња, ИД број газдинства, број ушне марке или микрочипа животиње уколико су предмет захтева за издавање сертификата говеда, коњи, пси и мачке; податке о коњу, извознику, адреси отпреме из налога за издавање међународне ветеринарске потврде (сертификата) и Заједничкoг ветеринарског улазног документа за животиње (ЗВУД Ж) уколико је предмет захтева трајан извоз коња);   + Информације о потребној документацији: * таксативно набројана сва потребна документа * форма докумената (оригинал, копија, оверена копија, копија уз оригинал на увид), уколико се документација подноси у папиру * издавалац документа * специфичности у вези документа, ако их има (нпр. број потребних примерака, уколико се документација подноси у папиру и у више од једног примерка или нпр. документ подносе само привредна друштва и сл.);   + Изјаву подносиоца захтева о прибављању података службеним путем: „Сагласан/а сам да орган за потребе поступка може да изврши увид, прибави и обради личне податке о чињеницама о којима се води службена евиденција, који су неопходни у поступку одлучивања (сходно члану 103. став 3. ЗУП-а).   1. ДА  2. НЕ  Иако је орган обавезан да изврши увид, прибави и обради личне податке, изјављујем да ћу сам/а за потребе поступка прибавити следеће податке: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Упознат/а сам да уколико наведене личне податке неопходне за одлучивање органа не поднесем у року од 8 дана, захтев за покретање поступка ће се сматрати неуредним и решењем ће се одбацити.   * + Место за унос података о месту и датуму подношења захтева;   + Место за потпис подносиоца захтева.   Уз образац захтева стоји и писмeна информација о:   * + Прописаном року за решавање предмета   + Финансијским издацима: * Износ издатка * Сврха уплате * Назив и адреса примаоца * Број рачуна * Модел и позив на број   Предлаже се омогућавање електронског попуњавања обрасца захтева.  Такође, предлаже се примена истог обрасца од стране свих територијално надлежних организационих јединица.  Образац ће бити у употреби до успостављања дигитализације поступка, када ће се подношење захтева спроводити електронским путем, путем портала е-Управе. У сваком случају, информације садржане у обрасцу захтева ће бити основ за информације на електронском порталу.  **За примену ове препоруке, није неопходна измена прописа.**   * 1. **Документација**   ***Промена форме документације***   * **Документ7. и 8.: Доказ  о уплати републичке административне таксе за захтев и таксе за издавање ветеринарско санитарних уверења (сертификата)**   Предлаже се промена форме документа из оригинала у копију односно омогућавање подношења извода са пословног рачуна странке, без печата банке, у складу са мишљењем Мнистарства финансија бр. 434-01-7/07-04 од 25.05.2009. године, у коме се наводи да је извод са пословног рачуна странке, без печата банке, валидан доказ о уплати таксе.  **Управа за ветерину поставиће на својој  веб презентацији обавештење за странке о томе да се као доказ о плаћању таксе/накнаде прихвата извод из банке пословног субјекта, без печата банке, на основу мишљења Министарства финансија бр. 434-01-7/07-04 од 25.05.2009. године, у коме се наводи да је извод са пословног рачуна странке, без печата банке, валидан доказ о уплати таксе, чиме ће се обезбедити спровођење препоруке.**  **За примену ове препоруке није потребна измена прописа**  ***Елиминација документације***     * **Документ 6: Увозна дозвола**   Одредбом члана 1. Правилника o условима за некомерцијално кретање кућних љубимаца за које није потребно решење за увоз и транзит, као и о изгледу и садржини обрасца уверења (сертификата) за те пошиљке прописано је се овим правилником прописују услови за некомерцијално кретање кућних љубимаца за које није потребно решење за увоз и транзит.  Дакле, како некомерцијално, прекогранично кретање кућних љубимаца не подлеже дозволи за увоз односно транзит, то се предлаже елиминација документа Увозна дозвола, с обзиром да се сертификат за некомерцијални извоз кућних љубимаца издаје само у ситуацијама када није потребно решење за извоз и транзит.  **За примену ове препоруке, није неопходна измена прописа.**   * **Документ 9: Захтев**   Како се захтев подноси у форми обрасца припремљеног од стране организационе јединице, те како је дата препорука да се за захтев уведе стандардна форма обрасца (видети тачку 3.3), то се предлаже елиминација документа захтева у слободној форми.  **За примену ове препоруке, није неопходна измена прописа.**   * 1. **Рокови**   ***Прописивање рокова посебним прописом***  Посебним прописом није прописан рок за решавање уредног захтева, тако да се у оквиру овог поступка примењују рокови, прописани чланом 30. Закона о општем управном поступку ("Службени гласник РС" број 18 од 1. марта 2016.): 30 дана од покретања поступка.  Како је у обрасцу е-пописа наведено да је просечан рок за решавање уредног захтева 1 дан, односно да се сертификат издаје истог дана, а имајући у виду да се уз захтев доставља потврда ветеринара о здравственом стању животиња која не сме бити сатрија од 48 сати, а нарочито да се сертификат издаје за живе животиње које се превозе у међународном транспорту, закључује се да просечно време решавања по захтеву није у корелацији са роковима, прописаним ЗОУП-ом, нити са практичним потребама.  Руководећи се начелом делотворности и економичности (члан 9. ЗОУП-а), а посебно чињеницом да је овај поступак планиран за дигитализацију, којом ће се значајно убрзати процедура решавања, предлаже се прописивање рока од два радна дана за решавање захтева, конкретно издавање сертификата на дан утовара и отпреме пошиљке.  **За примену ове препоруке, потребна је изменити и допунити Закон о ветеринарству и донети нов Правилник о условима за извоз кућних љубимаца.**   * 1. **Евиденције**   ***Вођење евиденција***  У обрасцу е пописа наведено је да надлежни орган не води евиденцију издатих сертификата.  Правилником о начину и поступку издавања међународних ветеринарских потврда (сертификата) за пошиљке животиња, производа животињског порекла, хране животињског порекла, хране за животиње, споредне производе животињског порекла и пратећих предмета, као и евиденцији о издатим сертификатима („Сл. гласник РС“, број 76/2010-21), одредба члана 9, прописана је обавеза вођења евиденција о издатим сертификатима у писаном и електронском облику.  Како наведена евиденција још увек није успостављена, предлаже се успостављање евиденције на начин и у облику прописаном Правилником.  Вођење евиденција предлаже се у отвореном, машински читљивом облику (база података).  **За примену препоруке нису потребне измене прописа.**  ***Успостављање евиденције усаглашених сертификата***  Надлежни орган води јавно доступну евиденцију усаглашених сертификата која је доступна на интернет страници Управе за ветерину (линк: <http://www.vet.minpolj.gov.rs/sr/organizacija/medjunarodni-promet-i-sertifikacija/sertifikacija>) Наведена евиденција садржи табелу сертификата, односно списак земаља са којима су сертификати усаглашени. Таква евиденција не садржи обрасце усагашених сертификата, односно податке о ветеринарско-санитарним условима које морају испуњавати пошиљке живих животиња за извоз у одређену змељу са којом је усаглашен сертификат.  Сертификати се издају на обрасцима чије одштампане примерке Одељење за међународни промет и сертификацију, Група за сертификацију Управе за ветерину доставља ветеринарским инспекторима. Обрасци усаглашених сертификата достављају се на захтев ветеринарског инспектора, из ког разлога у пракси може доћи до ситуације да привредни субјект поднесе захтев за издавање сертифаката чији усаглашени образац ветеринарски инспектор не поседује. Ово је проблем на који је указао и привредни сектор на фокус групи у септембру 2018. године.  С друге стране, обрасце сертификата који се достављају курирском службом, ветеринарски инспектор попуњава руком. Попуњавање сертификата електронским путем није омогућено.  Предлаже се формирање електронске базе појединачних, усаглашених ветеринарских сертификата са земљама са којима је већ процедура усаглашавања завршена, уз могућност преузимања и електронског попуњавања обрасца. Сертификати би били дефинисани захтевима земље увознице, са прилагођеним деловима Правилника. Ову базу је такође неопходно редовно ажурирати.  Поред тога, уколико налепнице, које се лепе на издати сертификат, служе као доказ веродостојности сертификата, потребно их је редовно достављати свим надлежним ветеринарским инспекцијама широм Србије.  На овај начин омогућиће се олакшано поступање надлежне ветеринарске инспкеције, јер ће ветеринарски инспектори, на проверљив начин моћи да утврде да ли постоји усаглашен сертификат, да га преузму и у најкраћем року одговоре захтеву странке, издавањем сертификата.  Овим ће се додатно убрзати поступак не само за привредне субјекте, већ ће се олакшати рад службеника Управе за ветерину, с обзиром да се сертификати неће размењивати физичким путем између различитих организационих јединица, а ветеринарском инспектору биће потребно значајно мање времена за његово попуњавање.  Истовремено, обезбедиће се спровођење члана 10. Закона о електронској управи ("Службени гласник" РС, број 27/2018), којим се уводи обавеза свих органа да успостављају и воде регистре и евиденције у електронском облику.  **За примену ове препоруке нису потребне измене прописа.** | |
| 1. **САДРЖАЈ ПРЕПОРУКЕ СА НАЦРТОМ ПРОПИСА ЧИЈА СЕ ИЗМЕНА ПРЕДЛАЖЕ (уколико се предлаже измена прописа)** | |
| **1**  **НАЦРТ**  **ЗАКОН О ДОПУНИ ЗАКОНА О ВЕТЕРИНАРСТВУ**  **Члан 1.**  У Закону о ветеринарству („Сл. гласник РС“ бр. 91/2005, 30/2010, 93/2012) у члану 134, у ставу 2. додаје се нова алинеја која гласи:  „Међународна ветеринарска потврда се издаје најкасније у року од два радна дана од дана подношења захтева."  **Члан 2.**  Овај закон ступа на снагу осмог дана од дана објављивања у „Службеном гласнику Републике Србије”.  **2**  За имплементацију препорукa **3.2. Утврђивање правног основа и документације и 3.5. Рокови**, потребно је доношење новог правилника којим ће се ближе прописати о услови за извоз кућних љубимаца.  Приликом доношења новог правилника, препоруке у погледу прописивања начина провере испуњености услова и документације и рокова за издавање сертификата, инкорпорираће се у нови правилник. | |
| 1. **ПРЕГЛЕД ОДРЕДБИ ПРОПИСА ЧИЈА СЕ ИЗМЕНА ПРЕДЛАЖЕ** | |
| **1**  **ПРЕГЛЕД ОДРЕДБЕ**  **ЗАКОНА О ВЕТЕРИНАРСТВУ КОЈА СЕ ДОПУЊУЈЕ**  **Издавање међународних ветеринарских потврда за извозне пошиљке**  **Члан 134.**  За извозне пошиљке животиња, производа животињског порекла храна за животиње, споредни производи животињског порекла и пратећих предметаиздаје се оригинална међународна ветеринарска потврда којом се потврђује да пошиљка испуњава услове државе увоза, а за храну животињског порекла да је та храна безбедна за исхрану људи.  Надлежни ветеринарски инспектор издаје међународну ветеринарску потврду из става 1. овог члана приликом утовара у месту порекла пошиљке. МЕЂУНАРОДНА ВЕТЕРИНАРСКА ПОТВРДА СЕ ИЗДАЈЕ НАЈКАСНИЈЕ У РОКУ ОД ДВА РАДНА ДАНА ОД ДАНА ПОДНОШЕЊА ЗАХТЕВА.  Међународна ветеринарска потврда из става 1. овог члана издаје се на штампаном обрасцу у складу са одговарајућим међународним стандардима или у складу са обрасцем који прописује земља увозница.  Министар ближе прописује начин и поступак издавања међународне ветеринарске потврде (сертификат), као и евиденцију о издатим сертификатима.  **2**  За имплементацију препорукa **3.2. Утврђивање правног основа и документације и 3.5. Рокови**, потребно је доношење новог правилника којим ће се ближе прописати о услови за извоз кућних љубимаца.  Приликом доношења новог правилника, препоруке у погледу прописивања начина провере испуњености услова и документације и рокова за издавање сертификата, инкорпорираће се у нови правилник. | |
| 1. **АНАЛИЗА ЕФЕКАТА ПРЕПОРУКЕ (АЕП)** | |
| Директни трошкови спровођења овог поступка за привредне субјекте на годишњем нивоу износе 18.798.773,88 РСД. Усвајање и примена препорука ће донети привредним субјектима годишње директне уштеде од 2.360.694,38 РСД или 19.410,11 ЕУР. Ове уштеде износе 12.56% укупних директних трошкова привредних субјеката у поступку.  Усвајањем препоруке постижу се значајне уштеде у времену потребном за спровођење административног поступка.  Препоруке ће допринети истоветности поступања, транспарентности поступка, правној сигурности привредних субјеката, поједностављењу поступка, скраћењу рокова у поступку, смањењу документације за привредне субјекте. Препорукама се утиче на побољшање пословног амбијента. | |